Kurangkan Risiko Terjatuh Bagi Warga Emas

Jika dibandingkan dengan kanak-kanak, remaja mahupun dewasa, warga emas sering kali membimbangkan. Risiko untuk jatuh semakin tinggi dan seiring dengan peningkatan usia. Menurut Pusat Kawalan Dan Pencegahan Penyakit (CDC), setiap tahun hampir 1 daripada 3 orang dewasa berusia 64 tahun terjatuh.

Walaupun sebahagian besar luka atau kecederaan akibat terjatuh tidak kelihatan serius, namun ia tetap penyebab utama patah tulang pinggul dan cedera di kepala. Dalam keadaan ini, kecederaan itu menyebabkan seseorang mengalami kesulitan melakukan aktiviti harian. Malah, hampir separuh daripada mereka yang terjatuh tidak melakukan pemeriksaan klinikal atau memberitahu ahli keluarga.

Pencegahan Risiko Terjatuh

Terjatuh menjadi ancaman berbahaya kepada warga emas. Namun, keadaan ini adalah salah satu kesan daripada proses penuaan yang tidak dapat dielakkan. Bagaimana pun, terdapat beberapa pencegahan yang boleh dilakukan bagi mengurangkan risiko terjatuh dalam kalangan warga emas.

1. Kekal aktif

Memastikan tubuh sentiasa aktif merupakan cara yang paling sederhana bagi mengurangkan risiko terjatuh. Senaman fizikal yang teratur dapat membantu mempertahankan kekuatan otot tubuh dan kaki sepanjang berlakunya proses penuaan. Penting bagi warga emas untuk sentiasa aktif bergerak dan mengelakkan gaya hidup yang pasif. Senaman yang biasa dilakukan adalah berjalan atau yoga. Elakkan senaman yang terlalu berat.

2. Perhatikan simptom yang muncul

Sebelum terjatuh, biasanya warga emas akan menunjukkan simptom ketidakseimbangan. Antaranya:

Cara berjalan tidak seimbang

Ketidakseimbangan semasa berjalan di permukaan yang tidak rata boleh meningkatkan risiko jatuh. Doktor mungkin akan menyarankan rawatan fisioterapi atau penggunaan alat bantuan berjalan seperti tongkat.

Masalah penglihatan

Tahap penglihatan yang menurun juga menyebabkan warga emas sukar melihat apa-apa yang menghalangi ruangan mereka berjalan. Malah, gangguan penglihatan juga mempengaruhi keseimbangan mereka. Oleh itu, pemeriksaan mata sekali dalam setahun adalah penting untuk mengetahui masalah penglihatan yang ada dan cara untuk menanganinya.

Kesan sampingan ubat

Ubat-ubatan yang diambil memberi kesan sampingan yang mempengaruhi keseimbangan seperti ubat hipertensi, diuretik dan antihistamin. Ubat berkenaan boleh menyebabkan pening dan hilang keseimbangan.

3. Wujudkan persekitaran rumah yang selamat

Kebanyakan warga emas sayang untuk membuang atau mengalihkan barang-barang yang ada di rumahnya untuk menyediakan ruangan berjalan yang lebih luas. Keadaan ini menambahkan lagi risiko mereka terjatuh. Berikut tempat yang biasa warga emas terjatuh di dalam rumah:

Bilik mandi

Bilik mandi adalah tempat yang berisiko. Semasa mandi, anda mungkin perlu melakukan pergerakan yang menganggu keseimbangan. Untuk lebih selamat, letakkan kerusi supaya anda boleh mandi dalam keadaan duduk dan lebih seimbang.

Lantai yang tidak rata

Lantai dan karpet yang tidak rata cenderung menimbulkan masalah ketidakseimbangan. Oleh itu, sebaiknya alihkan karpet atau memperbaiki lantai yang tidak rata untuk mengurangkan risiko terjatuh.

Dapur

Bekerja di dapur sudah pasti memerlukan anda banyak bergerak. Sebaiknya, menyusun semula dapur supaya tidak mengganggu pergerakan anda adalah sangat membantu anda untuk lebih mudah bergerak.

Tangga

Tambahkan pegangan pada tangga supaya anda berasa lebih selamat dan yakin terhadap diri anda.

4. Maklumkan jika terjatuh

Kebanyakan warga emas berfikir bahawa dengan melaporkan mereka terjatuh, itu akan menyekat kebebasan mereka. Walaubagaimana pun, perlu diingatkan sekiranya anda tidak melaporkan anda terjatuh dan tidak dirawat segera, kemungkinan risiko anda untuk jatuh adalah meningkat.


Sudahkah Anda Ambil Vaksin HPV? Bukan HANYA Untuk Wanita, Lelaki Pun Boleh!

Human papilloma virus (HPV) sering dikaitkan dengan
 kanser serviks dan bintil genital
 yang berlaku pada kemaluan lelaki dan wanita.

Jadual Imunisasi Kebangsaan yang dibuat oleh Kementerian Kesihatan Malaysia telah menetapkan perempuan berusia 13 tahun untuk diberikan vaksinasi ini.

Perempuan sahaja ke? Bagaimana pula dengan lelaki? Adakah virus HPV tidak akan mendatangkan sebarang kemudaratan kepada lelaki?

Untuk mendapatkan lebih banyak info tentang Kanser, sila dapatkannya
di sini.

HPV adalah punca utama kanser?

HPV bagaikan bahan asas bagi membentuk kanser tertentu namun ia bukan satu-satunya bahan yang perlu ada dalam pembentukan kanser tersebut.

Ini bermakna faktor lain yang dialami oleh pesakit juga memainkan peranan dalam menggalakkan pembentukan kanser tersebut.

Untuk pengetahuan pembaca, kanser kebiasaannya berlaku disebabkan oleh interaksi di antara banyak faktor.

Antara
faktor yang boleh menggalakkan terjadinya kanser serviks
selain daripada jangkitan HPV adalah seperti berikut:

Merokok

Hamil lebih daripada 4 kali

Mempunyai pasangan seksual yang ramai

Jangkitan bersama dengan Human Immunodeficiency Virus (HIV)

Jangkitan kelamin yang lain seperti Chlamydia trachomatis dan Herpes Simplex Virus (HSV) 2

Keadaan di mana sistem imun badan terjejas

Genetik

Jangkitan HPV disebarkan melalui hubungan kelamin tanpa perlindungan. Oleh sebab itulah, mereka yang pernah membuat hubungan kelamin dengan individu yang tidak diketahui statusnya perlu disaring.

Strategi saringan kanser serviks berbeza mengikut negara masing-masing.

Di Malaysia, kebanyakannya bergantung kepada program kesedaran yang mempunyai tema kawasan atau bukaan booth di lokasi keramaian yang menggalakkan wanita untuk hadir ke pusat kesihatan terdekat
 bagi menjalani ujian saringan kanser serviks.

Namun, antara langkah penting yang perlu diambil oleh golongan wanita adalah vaksinasi HPV melalui Program Imunisasi HPV Nasional yang telah diperkenalkan oleh Kementerian Kesihatan Malaysia pada tahun 2010.

Pelajar sekolah yang berusia 13 tahun akan diberikan 3 dos vaksin HPV dan masa pengambilannya bergantung kepada jenis vaksin tersebut.

Bagi vaksin bivalent, pemberiannya adalah pada 0, 1 dan 6 bulan manakala vaksin quadrivalent (HPV subjenis 6,11, 16 dan 18) pula akan diberikan pada 0, 2 dan 6 bulan.

Bagaimana ia boleh menyebabkan kanser serviks?

Apabila virus HPV masuk ke dalam badan wanita, sistem imun bagi individu sihat akan menghalang aktiviti virus daripada menyebabkan kerosakan pada sel.

Namun, keadaan tersebut tidak berkekalan. Virus tersebut boleh hidup di dalam tubuh badan dan kembali aktif menyebabkan perubahan pra kanser pada anggota serviks.

Bagi wanita yang mempunyai sistem imun normal, proses patologi tersebut mungkin mengambil masa 15 hingga 20 tahun.

Walau bagaimanapun, jika wanita tersebut
mengalami masalah berkaitan dengan sistem imun
, proses pembentukan kanser boleh berlaku dalam masa 5 hingga 10 tahun sahaja.

Setiap individu yang dijangkiti boleh mengalami proses perubahan pra kanser yang berbeza.

Ada yang mengalami perubahan sel pada organ serviks dan ia hilang secara spontan dan ada juga yang
didiagnosis dengan masalah kanser serviks invasif.

Oleh sebab tiada maklumat yang jelas bagi menerangkan fenomena kebarangkalian tersebut,
pencegahan melalui pengambilan vaksin HPV
 amatlah penting terutamanya bagi mereka yang berisiko tinggi.

Lelaki kena ambil vaksin HPV ke?

Persoalan ini, kadangkalanya, boleh menjadi stigma dalam masyarakat tertentu. Salah faham yang sering menular adalah
virus tersebut sering dikaitkan dengan wanita.

Jadi lelaki yang ingin mengambil vaksin HPV sering diejek, disendakan dan ada juga yang dibuli.

Menurut statistik yang dikeluarkan oleh ICO dan IARC, jangkitan HPV berlaku lebih tinggi dalam kalangan lelaki berbanding dengan wanita.

Namun, kebanyakan daripada mereka tidak menunjukkan simptom dan biasanya tidak menjurus kepada kanser.

Apabila berlaku hubungan intim di antara lelaki dan wanita, virus tersebut akan mengalami proses peralihan.

Model ini menunjukkan bahawa lelaki yang tidak divaksin bukan sahaja boleh menyebabkan terjadinya kanser zakar (jarang berlaku), malah mereka boleh menyebabkan peningkatan kepada jumlah jangkitan dan secara tidak langsung, berlakunya
kanser serviks kepada pasangan mereka
.

Menurut Pusat Kawalan Penyakit Berjangkit (CDC), individu yang berusia 26 tahun dan ke bawah, digalakkan untuk mengambil vaksin.

Bagi mereka yang berusia 27 tahun dan ke atas, golongan yang berisiko sahaja perlu mengambil vaksin tersebut.

Ini berikutan kesannya yang semakin kurang apabila kita dimamah usia. Perbincangan dengan doktor perubatan perlu dilakukan jika anda ingin mengambil vaksin pada usia 27 tahun dan ke atas.

Mereka yang mengamalkan konsep monogami mempunyai risiko yang sangat rendah untuk mendapat jangkitan HPV.

Pokok pangkalnya…

Jangan buat andaian bukan-bukan!

Jika pasangan anda mempunyai keputusan positif jangkitan virus HPV, tidak semestinya mereka curang. Tiada alat yang boleh mengukur berapa lama virus tersebut telah menjangkiti seseorang.

Pasangan suami isteri, sahabat atau kekasih perlu menggalakkan satu sama lain untuk menjalani ujian kelamin.

Ini bukan bertujuan untuk membuktikan kecurangan pada mana-mana pihak, sebaliknya ia untuk memberikan kualiti hidup yang lebih bermutu apabila anda bebas atau mempunyai kadar jangkitan seksual terkawal.

Jika anda seorang individu berisiko yang bertanggungjawab, sila dapatkan
rawatan dan vaksin bagi mengelakkan penyebaran atau pembentukan kanser
 di masa akan datang.


Bahaya Jika Ibu Mengandung Alami Buasir, Salah Satunya Tak Boleh Bersalin Normal?

Adakah wanita mengandung yang mengalami buasir ketika mengandung perlu menjalani pembedahan caesarean masa bersalin nanti? Ikuti penjelasan ini untuk lebih pemahaman.

Untuk mendapatkan lebih banyak info tentang Kehamilan, sila dapatkannya
di sini.

Apa itu buasir?

Buasir atau
hemorrhoid

adalah saluran darah bengkak pada rektum atau dubur.

Buasir berlaku apabila pembuluh darah vena yang terletak di bahagian bawah rektum (bahagian terakhir usus besar) dan anus (dubur) berkembang dan membesar.

Pembuluh darah vena ini secara normalnya tidak membesar dan berfungsi sebagai saluran yang mengalirkan darah daripada tisu di bahagian terbabit naik ke jantung.

Dianggarkan hampir 3 daripada 4 individu dewasa akan mengalami
masalah buasir
 dari masa ke masa.

Buasir ketika mengandung yang dialami oleh wanita mengandung biasanya tidak akan menjejaskan bayi dalam kandungan.

Namun ia mungkin akan menyebabkan ketidakselesaan pada diri ibu itu sendiri.

2 jenis buasir

Umumnya, terdapat 2 jenis buasir utama:

Buasir dalaman

Buasir dalaman terbentuk di dalam rektum dan biasanya tidak menyakitkan, tetapi mungkin masih berdarah.

Buasir luaran

Manakala, buasir luar berkembang di
sekitar dubur
 dan cenderung lebih menyakitkan.

Gejala buasir ketika mengandung

Simptom dan gejala yang akan dialami adalah bergantung pada jenis
hemorrhoid

yang terjadi.

Namun, antara
tanda buasir ketika hamil
 yang berkemungkinan besar untuk terjadi adalah:

Pendarahan- mungkin hanya akan disedari apabila mengelap punggung selepas
membuang air besar

Pengerakan usus yang menyakitkan

Gatal

Sensasi terbakar

Bengkak

Secara amnya, anda akan mengalami gejala ini dengan buasir luar. Untuk masalah buasir dalaman, anda mungkin tidak mempunyai sebarang gejala.

Bagi buasir luaran, wujud kemungkinan anda akan mengalami
pembekuan darah
.

Keadaan ini dikenali sebagai
buasir trombosis
. Ia keras, menyebabkan keradangan dan lebih menyakitkan.

Dalam kes tertentu, buasir dalaman mungkin akan tertolak keluar semasa
membuang air besar
. Jika ia terjadi, anda akan mengalami pendarahan dan ketidakselesaan.

Mengapa wanita mengandung mengalami buasir?

Semasa tempoh kehamilan, jumlah darah yang beredar di seluruh badan anda meningkat.

Pada masa yang sama, tahap hormon tinggi progesteron yang tinggi akan melonggarkan dinding saluran darah anda.

Urat yang berada pada bahagian bawah rahim cenderung membengkak dan meregang kerana
berat bayi
 membesar memberikan tekanan.

Inilah sebabnya mengapa wanita mengandung lebih terdedah kepada buasir dan
urat simpul
 sepanjang kehamilan.

Sehingga 50% wanita mengalami masalah buasir semasa mengandung.

Sembelit, antara penyakit kehamilan lain yang kerap berlaku, juga boleh menyebabkan buasir ketika mengandung.

Anda mungkin lebih mudah dan cenderung terkena sembelit semasa kehamilan berbanding daripada masa-masa lain dalam kehidupan.

Dalam kajian yang pernah dilakukan, daripada 280 wanita berbadan dua, 45.7% mengalami sembelit.

Sembelit berisiko untuk terjadi disebabkan oleh tabiat duduk terlalu lama, perubahan hormon, atau pengambilan zat besi dan sebarang suplemen tambahan lain.

Baca juga:

Risiko mengalami buasir ketika mengandung

Buasir yang berlaku semasa kehamilan adalah perkara biasa, ia sama ada anda pernah mengalaminya sebelum mengandung atau mungkin ini pengalaman pertama semasa kehamilan.

Masalah buasir ketika mengandung mungkin mempengaruhi kira-kira 1 daripada 10 wanita pada trimester ketiga mereka.

Bahkan, anda mungkin mengembangkan masalah ini semasa bersalin, iaitu ketika meneran untuk mengeluarkan si manja.

Atau mungkin buasir terjadi disebabkan oleh keadaan sembelit yang dialami pada minggu-minggu selepas
melahirkan bayi
.

Dianggarkan, 1 daripada 4 ibu selepas bersalin akan mengalami buasir, tetapi ia biasanya merupakan masalah kecil dan bukannya isu besar.

Selepas bersalin, buasir yang wujud semasa mengandung mungkin:

Hilang sendiri

Kekal sebagai masalah kecil untuk tempoh setahun (1 daripada 7 wanita)

Menjadi masalah utama (1 daripada 40 wanita)

Walaupun buasir adalah penyebab biasa pendarahan daripada dubur, tetapi sebaiknya anda melakukan pemeriksaan doktor jika mengesan ada pengeluaran darah pada bahagian tersebut.

Peluang bersalin normal terjejas?

Jadi adakah wanita mengandung yang mengalami buasir ketika hamil perlu melalui
prosedur kelahiran caesarean
?

Pastinya ramai ingin mengetahui adakah keadaan tersebut menjejaskan peluang untuk bersalin secara normal atau tidak, kan?

Umumnya, jika masalah buasir itu dalam keadaan yang kecil, ia tidak akan menjejaskan peluang anda bersalin kaedah normal.

Pun begitu, jika bonjolan buasir luaran besar, mungkin akan berlaku pendarahan semasa kelahiran faraj.

Jadi, untuk menentukan kaedah terbaik semasa bersalin bagi wanita yang mengalami
hemorrhoid
, sama ada kelahiran C-Sec atau normal, berundinglah dengan pakar sakit puan anda.

Mencegah buasir ketika mengandung

Mencegah adalah pilihan yang lebih baik daripada merawat, kan?

Anda boleh cuba mengurangkan buasir atau mencegahnya daripada berkembang dengan beberapa cara, seperti:

Mengambil makanan kaya serat, seperti sayur-sayuran dan buah-buahan

Minum banyak air untuk membantu mengekalkan konsistensi najis dan pergerakan usus

Elakkan daripada memberi tekanan berlebihan semasa
menggunakan tandas

Hindari daripada duduk dalam tandas untuk tempoh masa lama

Jangan menahan diri atau menangguhkan keinginan membuang air besar

Lakukan senaman dan elakkan daripada duduk terlalu lama

Berunding dengan doktor mengenai makanan tambahan yang sesuai untuk
mengelakkan sembelit

Pemeriksaan doktor penting

Buasir ketika hamil adalah perkara biasa yang terjadi kepada wanita mengandung.

Dapatkan rawatan dengan segera sekiranya anda merasai kewujudan buasir kerana ia boleh menyebabkan keadaan menjadi lebih teruk.

Berbincang dengan doktor untuk mengetahui jika terdapat sebarang rawatan yang mungkin boleh menjejaskan kehamilan anda.


8 Tip Menidurkan Bayi Anda yang Baru Lahir

Menidurkan bayi kadangkala boleh jadi cabaran buat ibu bapa terutamanya yang baru menyambut cahaya mata pertama. Ikuti artikel ini untuk mengetahui dengan lebih lanjut mengenai tip-tip berkesan menidurkan bayi anda yang baru lahir.

Bagaimanakah Menidurkan Bayi Anda?

#1. Gunakan puting palsu

Pertama sekali, ibu bapa boleh menggunakan puting palsu. Ini merupakan tip yang paling penting diketahui oleh ibu bapa. Ini kerana kebanyakan bayi memang akan mudah tidur dengan lebih nyenyak jika disumbat dengan puting palsu.

#2. Bedung bayi

Bedung bayi untuk menidurkan mereka adalah antara tip yang sudah diamalkan sejak turun-temurun lagi. Ini terbukti berkesan kerana ia akan memberikan sensasi seperti mereka dipeluk oleh anda. Namun begitu, pastikan anda membedung bayi dengan betul. Baca: Bedung Bayi dengan Cara yang Betul untuk Mengelakkan “Hip Dysplasia”

#3. Gendong bayi

Mesti anda selalu melihat bayi tertidur ketika digendong oleh ibu atau bapa mereka, bukan? Ini disebabkan mereka akan lebih dekat dengan ibu bapanya sehinggakan mampu mendengar bunyi degupan jantung. Bunyi inilah yang bayi sebenarnya dengar ketika berada dalam rahim dan mereka amat tenang tatkala mendengarnya.

#4. Dodoi bayi

Ya, ini merupakan antara tip paling berkesan. Ibu bapa hanya perlu menepuk-nepuk badan bayi ketika berbaring di sebelahnya. Pada masa yang sama, anda juga boleh menyanyikan lagu kegemaran mereka dengan nada yang sangat rendah, seakan-akan berbisik ke telinga mereka.

#5. Pasangkan muzik

Jika anda bukan seorang penyanyi yang bagus dan suara anda hanya akan menyebabkan bayi tidak tenang, anda juga boleh menggunakan alternatif lain dengan memasangkan muzik. Sebaiknya, pasangkan lagu yang tenang dengan kelantangan yang perlahan sahaja.

#6. Berbual-bual dengan bayi

Dalam pada itu, anda juga boleh berbual-bual sahaja dengan bayi anda. Suara anda yang sudah didengari bayi sejak 9 bulan dalam kandungan sudah pasti akan membuat mereka lebih tenang dan mudah mendatangkan mengantuk.

#7. Pastikan tempat tidur bayi selesa

Tempat tidur juga merupakan aspek yang paling penting untuk bayi tidur lebih nyenyak. Oleh itu, pastikan anda alaskan tempat tidur bayi dengan tilam, selimut dan bantal yang selesa. Selain itu, ibu bapa juga perlu panaskan tempat tidur mereka lebih-lebih lagi jika cuaca pada malam itu sangat sejuk.

#8. “White noise”

“White noise” adalah bunyi aneh yang dikeluarkan oleh objek-objek di rumah kita seperti televisyen, vakum, mesin basuh dan pengisar makanan, sebagai contoh. Percaya atau tidak, bunyi-bunyian seperti ini boleh menyebabkan bayi berasa mengantuk lalu mudah untuk tertidur. Oleh itu, muat turun sahaja bunyi “white noise” ini ke dalam telefon pintar anda dan mainkannya ketika hendak menidurkan bayi anda.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Bolehkah Ibu Bapa Membawa Bayi Menaiki Kapal Terbang?

Puting Sakit Ketika Menyusukan Bayi: Apa yang Boleh Dilakukan?


Hiperplasia Adrenal Kongenital

Definisi

Apa itu Hiperplasia Adrenal Kongenital?

Hiperplasia Adrenal Kongenital (CAH) adalah sekumpulan gangguan diwarisi yang mana melibatkan kelenjar adrenal. Kelenjar adrenal adalah sepasang organ bersaiz walnut yang terletak di atas buah pinggang anda menghasilkan hormon kortisol dan aldosteron. Kelenjar adrenal berfungsi untuk menghasilkan hormon yang membantu mengawal metabolisme, sistem imun, tekanan darah dan fungsi penting yang lain.

Individu yang mempunyai CAH tidak mempunyai kesemua enzim. CAH mengganggu penghasilan satu atau lebih daripada tiga hormon steroid: kortisol, yang mana mengawal respons badan anda terhadap penyakit dan stress; mineralkortikoid, seperti aldosteron, yang mana mengawal paras sodium dan potassium; atau androgen, seperti testoteron, yang merupakan hormon seks. CAH biasanya disebabkan oleh kekurangan kortisol dan penghasilan adrogen yang berlebihan.

Terdapat dua jenis keadaan ini. Jenis bukan klasik lebih sederhana dan merupakan jenis CAH yang biasa berlaku. Jenis klasik pula, yang mana lebih teruk, dapat dikesan pada bayi yang baru lahir melalui program saringan. Sesetengah jenis CAH boleh menyebabkan masalah tumbesaran dan perkembangan yang normal terhadap kanak-kanak dan bahkan boleh mengancam nyawa.

Walaupun tiada rawatan penyembuhan bagi CAH, dengan rawatan yang betul, kebanyakan individu yang mempunyai Hiperplasia Adrenal Kongenital boleh menjalani kehidupan yang normal.

Apakah kebarangkalian Hiperplasia Adrenal Kongenital?

Keadaan kesihatan ini sangat biasa berlaku. Oleh sebab semua jenis Hiperplasia Adrenal Kongenital merupakan gangguan autosomal resesif, kedua-dua jantina boleh terlibat dengan kekerapan yang sama. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Hiperplasia Adrenal Kongenital?

Tanda dan simptom bagi Hiperplasia Adrenal Kongenital berbeza dan bergantung kepada gen yang cacat dan paras kekurangan enzim. Terdapat dua jenis Hiperplasia Adrenal Kongenital yang utama:

CAH klasik. Ini merupakan jenis yang paling teruk dan biasanya dikesan sejak bayi lagi.

CAH bukan klasik. Jenis ini lebih sederhana dan paling biasa berlaku. Ia tidak dapat dikesan sehingga zaman kanak-kanak atau di awal zaman dewasa.

CAH klasik

Bayi perempuan yang menghidapi CAH klasik biasanya akan mempunyai klitoris yang lebih besar. Sesetengah bayi lelaki mempunyai penis yang membesar. Simptom-simptom lain yang boleh dilihat termasuklah:

Hilang berat badan.

Kurang naik berat badan.

Muntah.

Dehidrasi.

Kanak-kanak yang mempunyai CAH klasik selalunya akan akil baligh lebih awal daripada biasa dan juga membesar dengan lebih cepat berbanding kanak-kanak yang lain tetapi tetap lebih pendek berbanding yang lain apabila sudah dewasa.

Wanita yang mempunyai CAH jenis ini biasanya mengalami kitaran haid tidak sekata. Wanita dan lelaki mungkin akan mengalami ketaksuburan.

CAH bukan klasik atau bermula lambat

Jarang sekali, individu yang mempunyai jenis CAH ini tidak mengalami sebarang simptom langsung.

Perempuan dan wanita yang mempunyai CAH yang bermula lambat mungkin akan mengalami:

Haid tidak sekata atau jarang datang haid.

Bulu pada muka meningkat.

Suara dalam.

Ketaksuburan.

Sesetengah lelaki dan wanita yang mempunyai jenis CAH ini akil baligh lebih awal dan membesar dengan cepat ketika mereka masih muda. Sama seperti CAH klasik, mereka biasanya lebih pendek daripada biasa apabila sudah dewasa.

Tanda dan simptom CAH bukan klasik yang berlaku pada lelaki dan perempuan termasuk:

Ketumpatan tulang rendah.

Jerawat yang teruk.

Obesiti.

Kolesterol meningkat.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

CAH klasik biasanya dikesan sejak lahir lagi melalui ujian saringan bayi baru lahir atau apabila bayi perempuan mempunyai genitalia ambigus. CAH juga boleh dikenal pasti apabila bayi lelaki atau perempuan menunjukkan tanda penyakit yang teruk akibat paras kortisol, aldosteron atau kedua-duanya rendah.

Bagi CAH bukan klasik, anda mungkin menyedari tanda dan simptom akil balig yang lebih awal pada anak anda. Bagi kes ini, atau jika anda mempunyai kebimbangan mengenai tumbesaran atau perkembangan anak anda, buat temu janji dengan ahli pediatrik anak anda.

Jika anda sedang hamil dan berisiko untuk mempunyai anak yang menghidapi CAH disebabkan oleh sejarah perubatan dan latar belakang etnik anda, tanya doktor mengenai kaunseling genetik.

Punca

Apakah punca Hiperplasia Adrenal Kongenital?

Dalam 95 peratus kes, enzim yang tidak mencukupi dalam hiperplasia adrenal kongenitak adalah 21-hydroxylase. CAH kadang kala dipanggil sebagai
kekurangan 21-hydroxylase
.

CAH berlaku dalam pola warisan yang dipanggil autosomal resesif. Kanak-kanak yang mengalami keadaan ini mempunyai  ibubapa yang salah satunya mengalami CAH atau kedua-dua mereka merupakan pembawa mutasi genetik yang menyebabkan keadaan ini.

Faktor-faktor Risiko

Apakah yang meningkatkan risiko saya kepada Hiperplasia Adrenal Kongenital?

Faktor-faktor yang meningkatkan risiko untuk mempunyai Hiperplasia Adrenal Kongenital termasuk:

Ibubapa yang kedua-duanya mempunyai CAH atau merupakan pembawa genetik yang cacat bagi gangguan ini.

Individu dalam kumpulan etnik tertentu, terutamanya orang yahudi Ashkenazi, tetapi juga berlaku pada orang Hipanik, Itali, Yogoslavia dan Yupik Inuit.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Hiperplasia Adrenal Kongenital didiagnosis?

Ujian pranatal

Ujian bagi mendiagnosis CAH pada fetus boleh dilakukan apabila terdapat adik beradik yang mempunyai penyakit ini atau ahli keluarga yang diketahui membawa kecacatan gen ini. Salah satu ujian ini boleh dilakukan:

Prosedur ini melibatkan jarum untuk mengeluarkan sampel cecair amniotik daripada rahim, dan kemudian memeriksa sel di dalamnya.

Sampel korionik vilus. Ujian ini melibatkan pengambilan sel daripada plasenta untuk pemeriksaan.

Bayi baru lahir, bayi dan kanak-kanak

Semua bayi yang baru lahir perlu disaring untuk CAH klasik yang disebabkan oleh kekurangan genetik 21-hydroxylase ketika beberapa hari pertama selepas dilahirkan. Ujian ini tidak dapat mengenal pasti CAH bukan klasik. Diagnosis CAH termasuklah:

Pemeriksaan fizikal.

Ujian darah dan urin.

Ujian gen.

Ujian bagi menentukan jantina bayi.

Bagaimana pesakit Hiperplasia Adrenal Kongenital dirawat?

Doktor akan merujuk anak anda kepada pakar dalam isu hormon kanak-kanak (ahli endokrikologi kanak-kanak) untuk rawatan Hiperplasia Adrenal Kongenital. Kumpulan penjagaan kesihatan juga termasuk pakar yang lain, seperti ahli urologi, ahli psikologi dan ahli genetik, berdasarkan keperluan.

Rawatan akan bergantung kepada jenis CAH dan keterukan simptom dan bertujuan untuk mengurangkan penghasilan androgen yang berlebihan dan menggantikan hormon yang berkurang. Individu yang mempunyai CAH bukan klasik tidak memerlukan rawatan atau hanya memerlukan sedikit dos kortikosteroid.

Ubat-ubatan

Doktor anak anda akan mempreskripsi ubat pengganti hormon untuk diambil setiap hari bagi mengembalikan semula paras normal hormon yang berkurang. Ubat tambahan atau dos yang lebih tinggi mungkin diperlukan ketika sakit atau mengalami stress yang ketara seperti pembedahan.

Ubat-ubatan yang digunakan mungkin termasuk:

Kortikosteroid bagi menggantikan kortisol – ini merupakan rawatan utama.

Mineralokortikoid bagi menggantikan aldosteron untuk membantu mengekalkan garam dan membuang potassium yang berlebihan.

Makanan tambahan garam bagi mengekalkan garam.

Memantau keberkesanan ubat melalui jadual berkala untuk:

Pemeriksaan fizikal. Doktor akan memeriksa tumbesaran dan perkembangan anak anda, termasuk memantau perubahan ketinggian, berat badan, tekanan darah dan pertumbuhan tulang.

Memantau kesan sampingan. Doktor juga akan memantau anak anda bagi mengesan kesan sampingan, seperti kehilangan jisim tulang dan tumbesaran terganggu, terutamanya jika dos ubat pengganti jenis steroid tinggi dan digunakan untuk jangka masa yang lama.

Ujian darah bagi memeriksa paras hormon. Penting untuk melakukan ujian darah berkala yang menentukan sama ada ubat yang diberikan perlu diubah atau tidak. Pengganti kortison yang mencukupi diperlukan bagi mengurangkan androgen, membolehkan ketinggian normal dicapai oleh kanak-kanak yang sedang membesar dan mengurangkan ciri-ciri maskulin pada perempuan. Walau bagaimanapun, terlalu banyak kortison boleh mengakibatkan Sindrom Cushing.

Setelah dewasa, sesetengah lelaki dan wanita yang mempunyai CAH bukan klasik boleh berhenti daripada mengambil ubat pengganti hormon mereka. Tetapi yang lain, terutamanya individu yang mempunyai simptom atau jenis CAH klasik, individu tersebut perlu terus mengambil ubat pengganti hormon.

Pembedahan rekonstruktif yang boleh dilakukan kepada pesakit perempuan

Bagi bayi perempuan yang mempunyai genitalia ambigus yang teruk akibat CAH klasik, pembedahan rekonstruktif bagi mengembalikan semula rupa dan fungsi genitalia akan disarankan.

Prosedur ini akan melibatkan pengurangan saiz klitoris dan membentuk semula bukaan faraj. Pembedahan ini biasanya dilakukan pada usia antara dua dan enam bulan. Perempuan yang menjalani pembedahan pembetulan genital akan memerlukan lebih banyak pembedahan kosmetik pada masa akan datang.

Sesetengah ibubapa memilih untuk menangguh pembedahan sehingga anak mereka cukup matang bagi memahami risiko dan memilih jantina mereka sendiri. Walau bagaimanapun, pembedahan pembetulan genital secara teknikalnya lebih mudah untuk dilakukan apabila perempuan tersebut masih muda berbanding apabila dia telah meningkat dewasa.

Sebelum membuat keputusan mengenai rawatan terbaik untuk anak anda, berbincang dengan doktor terlebih dahulu mengenai isu ini. Bekerjasama, antara anda dan doktor anda dapat membuat pilihan yang diketahui akan membantu anak anda untuk membesar dengan baik.

Sokongan psikologikal penting untuk kesihatan emosi dan perubahan sosial bagi perempuan yang mempunyai abnormaliti genitalia.

Pengurusan pranatal

Apabila telah dikenalpasti sebelum lahir, rawatan bagi CAH boleh dimulakan ketika fetus masih lagi berada di dalam rahim. Kortikosteroid sintetik yang boleh melepasi plasenta kepada bayi boleh diambil oleh ibu ketika hamil. Ubat ini dapat mengurangkan rembesan hormon lelaki (androgen), membolehkan genitalia wanita dapat dibentuk secara normal.

Rawatan ini masih dikira sebagai ekperimental. Tiada bukti yang jelas mengenai keselamatan jangka panjang ubat ini. Oleh sebab terdapat kesan sampingan dan bagaimana rawatan ini mungkin boleh menganggu perkembangan otak, rawatan ini masih menjadi kontroversi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hiperplasia Adrenal Kongenital?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi Hiperplasia Adrenal Kongenital:

Tiada cara yang diketahui boleh mencegah Hiperplasia Adrenal Kongenital. Doktor anda akan menyarankan kaunseling genetik jika anda mahu berkeluarga dan anda berisiko untuk melahirkan anak yang mempunyai CAH.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


9 Perkara Ini PERLU Anda ELAK Ucapkan Pada Pesakit Kanser! Bertimbang Rasa, Please

Sama seperti insan lain, individu dengan penyakit barah juga mempunyai hati dan perasaan. Jangan lafazkan 9 perkara ini jika anda menziarahi mereka, okay?

Menyokong emosi penghidap penyakit barah

Seandainya salah seorang ahli keluarga mahupun rakan anda
menghidap barah
 atau kanser, anda mungkin tertanya-tanya cara terbaik untuk menyokongnya.

Adakalanya anda mungkin berasakan mahu memberi sokongan moral atau bantuan, tetapi sukar untuk mengetahui apa yang harus dikatakan atau dilakukan.

Apatah lagi dalam keadaan mereka terpaksa berdepan penyakit barah, pastinya
emosi akan menjadi mudah tersentuh dan sensitif
.

Kadangkala anda mungkin buntu dan tidak tahu apa yang patut diucapkan atau jangan lafazkan kepada mereka.

Pastinya anda ingin mengetahui apa yang harus dan perlu dielakkan daripada diucapk
an kepada
pesakit kanser
, bukan?

Sempena dengan Hari Mawar Sedunia, didedikasikan khas untuk Kebajikan Pesakit Kanser yang disambut setiap 22 September, berikut perkara yang patut diucap dan jangan lafazkan kepada mereka.

Jangan lafazkan ini kepada individu dengan penyakit barah

Kita mulakan dahulu dengan apa yang tidak patut diucapkan kepada mereka, okay?

Berikut 9 perkara termasuk dalam ‘jangan lafazkan’ kepada pesakit barah, harus anda ketahui, antaranya:

1. Jangan memperkecilkan perubahan fizikal pesakit dengan melafazkan ungkapan seperti “Sekurang-kurangnya anda dapat
menurunkan berat badan
“.

2. Jangan bercakap tentang pesakit lain dengan penyakit barah yang serupa, walaupun mereka bernasib baik – tidak ada keadaan kanser yang serupa.

Pun begitu, ia tidak menjadi kesalahan jika anda bertanya sama ada pesakit ingin bercakap dengan orang lain yang mengalaminya.

3. Jangan lafazkan pada pesakit bahawa mereka bernasib baik kerana menghidap sejenis barah daripada yang lain, ia seperti merendahkan apa yang dialami oleh individu tersebut.

Seperkara yang perlu anda ingat, tidak ada yang bernasib baik kerana menghidap barah walaupun itu adalah barah yang ‘baik’.

4. Elakkan daripada mengucapkan “Saya tahu bagaimana perasaan anda” sedangkan anda tidak pernah mengalaminya.

Lebih baik bertanya, “Adakah anda ingin berkongsikan sesuatu tentang pengalaman atau perasaan, bagaimana penyakit barah ini mempengaruhi kehidupan?”

5. Usah menawarkan sebarang maklumat mengenai rawatan atau rujukan tanpa pengesahan doktor atau pakar serta yang boleh dipertikaikan.

6. Hindari daripada mengatakan bahawa gaya hidup tertentu individu tersebut yang harus disalahkan sebagai
punca kanser
, walaupun ia mungkin menjadi penyebabnya.

Menyalahkan sesuatu tidak akan mengubah apa yang sudah terjadi, ia sememangnya tidak membantu.

Banyak faktor mempengaruhi risiko barah; walaupun
bagi perokok
 seumur hidup, menghidap barah boleh dianggap 1 keadaan kurang bernasib baik.

7. Tidak perlu meminta pesakit kanser untuk kekal positif. Ini kerana ia boleh menimbulkan rasa yang bercampur-baur kepada pesakit jika keadaan tidak berjalan lancar.

Lebih baik anda katakan, “Saya sentiasa ada di sini untuk anda tidak kira apa yang berlaku,” dan maksudkannya.

Jangan pula sekadar menanam tebu di pinggir bibir, ya?

8. Jangan tanya mengenai prognosis – ramalan, pernyataan doktor tentang kemungkinan sebab-sebab sesuatu penyakit.

Sekiranya pesakit memberikan maklumat itu secara sukarela, ia tidak mendatangkan masalah untuk membincangkan lebih jauh mengenai implikasinya.

Jika tidak, pendam dan tahan sahaja rasa ingin tahu anda yang membuak-buak itu.

9. Sememangnya tiada salah untuk mengatakan, “Saya sangat menyesal ini terjadi kepada anda”.

Tetapi sebaiknya, usah bebankan individu yang menghidap penyakit barah dengan perasaan atau emosi yang anda alami.

Sekiranya berasa hiba berinteraksi dengan
seseorang yang menghidap barah
, lebih baik mengatakan, “Saya tidak tahu apa yang harus dikatakan”.

Itu adalah lebih baik daripada tidak mengatakan apa-apa atau untuk mengelakkan individu tersebut sepenuhnya.

Ini kerana mereka mungkin berasa seperti diabaikan atau dipinggirkan dan akan menganggap anda seperti tidak kisah tentang apa yang terjadi.

Apa yang patut dilakukan kepada pesakit kanser?

Umumnya, anda boleh memberi respons dengan sesuatu yang ringkas dan ikhlas.

Ungkapan seperti “Saya sangat menyesal mendengar diagnosis anda. Saya mahu berada di sisi anda. Bagaimana keadaan anda?”

Selain itu, ada 2 tip disarankan, iaitu:

# Pinjamkan bahu dan telinga anda

Cuba yang terbaik untuk mengurangkan tekanan itu dan beritahu bahawa mereka boleh bercakap mengenai apa sahaja yang dilalui.

Selain daripada bertanya: “Apa khabar?” atau “Bagaimana keadaan anda?”, mungkin anda boleh menjadi lebih spesifik.

“Bagaimana ujian terakhir?”

“Bagaimana
rawatan terakhir
?”

“Bagaimana keadaan hari ini?”

Adakalanya, pesakit mungkin akan bosan bercakap tentang diagnosis mereka. Kenal pasti petunjuk daripada mereka.

Sekiranya mereka menukar subjek, mungkin anda boleh lebihkan untuk bercakap mengenai kehidupan normal. Kadang-kadang itulah yang mereka perlukan.

# Menghulurkan bantuan

Anda mungkin mahu menolong memudahkan kehidupan mereka yang menghidap penyakit barah.

Tetapi jangan lafazkan bahawa anda boleh menolong apa yang mereka perlukan, jika anda tidak benar-benar memaksudkannya.

Jadi lebih spesifik dengan tawaran anda untuk membantu, seperti:

“Bolehkah saya memotong rumput di laman rumah anda hujung minggu ini?”

“Saya ingin membantu untuk menghantar dan mengambil anak-anak anda ke sekolah atau aktiviti luar yang lain.”

“Saya boleh menolong untuk menghantar ke temu janji doktor jika anda memerlukannya. Bila tarikh temu janji doktor yang seterusnya?”

“Adakah anda memerlukan bantuan untuk
membeli barangan runcit
 atau keperluan harian?”

Kekalkan perhubungan dengan individu menghidap penyakit barah

Hanya kerana anda tidak tahu apa yang hendak dikatakan tidak bermakna anda harus mengelakkan individu tersebut.

Jangan berhenti mengajak mereka melakukan sesuatu. Kadangkala, setelah rawatan selesai, keperluan emosi adalah yang paling tinggi.


Glaukoma Sudut Terbuka Primer

Definisi

Apa itu Glaukoma Sudut Terbuka Primer?

Glaukoma merujuk kepada sekumpulan jenis keadaan mata yang mengakibatkan kerosakan kepada kepala saraf optik dengan kehilangan sel progresif yang memberikan penglihatan. Ini mengakibatkan kehilangan penglihatan yang progresif. Terdapat perubahan saraf optik yang tipikal pada pemeriksaan lampu celah (
slit-lamp
). Glaukoma biasanya dikaitkan dengan tekanan intraokular (IOP – tekanan cecair di mata) di atas julat normal.

Apakah kebarangkalian Glaukoma Sudut Terbuka Primer?

Glaukoma Sudut Terbuka Primer
 boleh menjejaskan pesakit pada mana-mana lapisan umur. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Glaukoma Sudut Terbuka Primer?

Glaukoma Sudut Terbuka Primer
 (POAG) adalah keadaan yang progresif dan kronik, yang dicirikan oleh:

IOP pada satu masa lebih tinggi daripada 21 mm Hg (julat normal: kira-kira 10-21 mm Hg).

Sudut iridokornea yang terbuka (antara iris dan kornea, di mana gelemair mengalir keluar).

Neuropati optik glaukoma.

Kehilangan medan penglihatan yang serasi dengan kerosakan fiber saraf.

Ketiadaan sebab yang mendasar.

Ia biasanya melibatkan kedua-dua belah mata

Malangnya, dalam kebanyakan kes, pesakit tidak menunjukkan sebarang simptom. Oleh kerana kehilangan penglihatan awal adalah pada penglihatan periferi dan medan penglihatan dilindungi oleh mata sebelah lagi, pesakit tidak dapat menyedari kehilangan penglihatan sehinggalah kerosakan yang teruk dan kekal telah berlaku, dan sering memberi kesan kepada penglihatan pusat. Pada masa itu, sehingga 90% serat saraf optik mungkin telah rosak dan tidak boleh dipulihkan.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Glaukoma Sudut Terbuka Primer?

Keadaan ini dipercayai disebabkan oleh masalah yang berlaku pada keupayaan sel-sel dalam jaringan trabekular (
trabecular meshwork
) – sebahagian tisu di mata yang terletak di sekitar pangkal kornea, berhampiran badan silium (
ciliary body
), yang bertanggungjawab untuk mengalirkan keluar gelemair dari mata, dan menjalankan fungsi normal mereka; ataupun sel-sel ini mungkin berkurang sedikit, sebagai kesan semula jadi apabila semakin menua.

Disebabkan jaringan trabekular membuatkan gelemair tidak mengalir keluar dengan betul, ia akan meningkatkan IOP. Teori-teori ini, serta yang lain, sedang dikaji dan diuji di banyak pusat penyelidikan di seluruh negara.

Faktor-faktor Risiko

Apakah yang meningkatkan risiko saya kepada Glaukoma Sudut Terbuka Primer?

Terdapat banyak faktor risiko untuk
Glaukoma Sudut Terbuka Primer
 seperti:

Umur – biasanya muncul pada orang yang berumur 65 tahun ke atas (dan jarang berlaku sebelum umur 40 tahun).

Sejarah keluarga – terdapat komponen yang diwariskan dalam banyak individu.

Etnik – tiga hingga empat kali lebih biasa dalam kalangan orang Afro-Caribbean.

Tekanan darah tinggi – ini merupakan faktor risiko utama untuk perkembangan glaukoma dengan kira-kira 9% pesakitnya mengalami glaukoma selepas lima tahun jika tidak dirawat.

Faktor lain – miopia (penglihatan pendek), penyakit retina (contohnya, penyumbatan vena retina pusat, penanggalan retina dan
retinitis pigmentosa
), diabetes, tekanan darah tinggi sistemik dan mungkin juga tekanan darah rendah sistolik juga boleh menyumbang kepada risiko ini.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Glaukoma Sudut Terbuka Primer didiagnosis?

Pakar oftalmologi akan memeriksa mata dengan teliti bagi mencari punca  glaukoma, komorbiditi atau diagnosis alternatif kepada penemuan yang jelas. Butiran mengenai penilaian untuk glaukoma dapat dirumuskan kepada:

Gonioskopi – teknik yang digunakan untuk mengukur sudut antara kornea dan iris untuk menilai sama ada glaukoma adalah sudut terbuka atau sudut tertutup.

Ketebalan kornea – ini mempengaruhi bacaan IOP. Sekiranya lebih tebal daripada biasa, ia akan mengambil tenaga yang lebih besar untuk melengkungkan kornea ke luar dan bacaan yang salah akan diperoleh.

Tonometri – ini adalah ukuran objektif IOP, biasanya berdasarkan penilaian rintangan kornea terhadap lengkungan. Julat biasa dianggap antara 10 mmHg – 21 mmHg.

Pemeriksaan cakera optik – ini merupakan penanda langsung bagi perkembangan penyakit ini. Kerosakan cakera optik dinilai dengan melihat nisbah cawan:cakera – normal ialah 0.3, walaupun boleh mencecah 0.7 pada beberapa orang biasa.

Medan visual – penilaian memerlukan kerjasama pesakit dan juga boleh dipengaruhi oleh keletihan, bingkai kaca mata, miosis dan kekaburan media. Lihat juga pada artikel lain, Kecacatan Medan Visual.

Bagaimana pesakit Glaukoma Sudut Terbuka Primer dirawat?

Terapi perubatan semasa untuk
Glaukoma Sudut Terbuka Primer
 adalah terhad kepada penurunan tekanan intraokular. Pendekatan rasional untuk memilih ubat antiglaukoma harus meminimumkan bilangan ubat dan kebarangkalian kesan buruk yang signifikan.

Jika sejenis ubat tidak mencukupi untuk mencapai tekanan sasaran, jenis ubat kedua yang dipilih harus mempunyai mekanisme tindakan yang berbeza, supaya terapi kedua-dua ubat akan mempunyai kesan tambahan.

Ubat-ubatan

Ubat-ubatan yang digunakan dalam merawat
Glaukoma Sudut Terbuka Primer
 termasuklah yang berikut:

Penyekat beta-adrenergik (cth: levobunolol, timolol, carteolol, betaxolol, metipranolol, levobetaxolol).

Agonis adrenergik (cth; brimonidine, apraclonidine).

Bahan simpatomimetik yang kurang selektif (cth: dipivefrin, epinephrine).

Perencat carbonic anhydrase (cth: dorzolamide, brinzolamide, acetazolamide, methazolamide).

Analog prostaglandin (cth: latanoprost, bimatoprost, travoprost, unoprostone, tafluprost).

Agen miotik (cth: pilocarpine).

Agen hiperosmotik (cth: isosorbide dinitrate, manitol, gliserin).

Gabungan penyekat beta / agonis alfa (cth: brimonidine/timolol).

Gabungan penyekat beta / perencat carbonic anhydrase (cth: dorzolamide/timolol).

Perencat carbonic anhydrase / agonis alfa (cth: brimonidine/brinzolamide)

Terapi laser

Laser boleh digunakan sebagai rawatan utama atau tambahan. Ia dilaksanakan dalam kes-kes ketidakpatuhan dengan ubat-ubatan atau jika pesakit berada pada terapi perubatan yang maksimum boleh diterima dan masih memerlukan pengurangan tekanan intraokular lagi. Berikut adalah pilihan laser yang boleh digunakan untuk
Glaukoma Sudut Terbuka Primer
:

Argon Laser Trabeculoplasty
 (ALT)

Selective Laser Trabeculoplasty
 (SLT)

Micropulse Diode Laser Trabeculoplasty
 (MDLT)

Pembedahan

Pembedahan dilaksanakan dalam
Glaukoma Sudut Terbuka Primer
 apabila neuropati optik akibat glaukoma bertambah buruk (atau dijangka bertambah buruk) di mana-mana tahap tekanan intraokular yang diberikan dan pesakit berada pada terapi perubatan maksimum yang boleh diterima.

Berikut adalah pilihan pembedahan yang boleh digunakan untuk
Glaukoma Sudut Terbuka Primer
:

Trabeculectomy.

Pembedahan implan saliran.

Cyclophotocagulation
 (CPC).

Pembedahan invasif glaukoma yang minimum  (MIGS) terdiri daripada teknik baru yang berpotensi sebagai pilihan pembedahan dalam
Glaukoma Sudut Terbuka Primer
, termasuklah yang berikut:

Sklerektomi dalam /
Viscocanalostomy.

Canaloplasty
 jahitan 360 darjah.

Trabectome ®.

Cyclophotocoagulation
 Endoskopi (ECP).

CyPass Microstent ®.

iStent implant ®.

Trabekulotomi Translumen dibantu oleh Gonioscopy (GAAT).

Kahook Dual Blade ®.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Glaukoma Sudut Terbuka Primer?

Gaya hidup dan kaedah pengubatan sampingan yang berikut mungkin boleh membantu anda menangani
Glaukoma Sudut Terbuka Primer
:

Makan makanan yang sihat.

Bersenam dengan selamat.

Hadkan kafein anda.

Kerap minum sedikit air.

Tidur dengan kepala anda dinaikkan.

Ambil ubat yang ditetapkan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Wanita Tak Boleh Malas Soal Penjagaan Vagina, Ini 4 Cara Mencegah Penyakit dan Jangkitan Faraj

Mempunyai penyakit dan jangkitan faraj boleh memberi kesan kepada kehidupan harian dengan cara yang negatif apabila ia membawa ketidakselesaan dan iritasi. Jadi bagaimana kita boleh mencegah penyakit dan jangkitan faraj? Artikel di bawah akan memberi maklumat lanjut mengenai cara terbaik untuk menjaga vagina.

Memberi perhatian terhadap pakaian anda

Pakaian boleh menyebabkan penyakit dan jangkitan faraj. Cuba untuk tidak
memakai seluar ketat
 dan seluar pendek setiap hari. Selain itu, anda harus mengelakkan daripada memakai pantyhose (sarung kaki) nilon atau pakaian leotards sintetik setiap hari kerana ia tidak mempunyai keupayaan untuk menyerap kelembapan yang dirembeskan oleh badan anda.

Jangan memakai
pelapik seluar dalam (
panty liner
) kerana ia meningkatkan kebarangkalian
mendapat jangkitan yis faraj
 yang cenderung untuk berkembang sangat cepat dalam persekitaran di mana terdapat banyak lembapan dan kelembapan.

Pakai seluar dalam yang selesa dan terutamanya, diperbuat daripada kapas. Jika anda tidak boleh menahan tali dan segala barang-barang, sekurang-kurangnya memakai satu dengan panel kain kapas pada kelangkang.

Selepas bersenam, lebih baik menukar pakaian yang telah dibasahi dengan peluh anda. Pakaian senaman basah atau baju renang basah adalah persekitaran yang sesuai semua bakteria dan jangkitan yis berkembang. Semua ini merupakan langkah yang terbaik untuk menjaga vagina anda.

Jauhi produk pewangi

Seperti tergoda dan memikat sebagai produk wangi boleh, menggunakannya hanya akan menyebabkan anda tidak selesa, jangkitan dan penyakit. Iaitu seperti semburan, serbuk wangi,
 tampon
 wangi dan semburan deodoran feminin akan mewujudkan persekitaran yang baik bagi bakteria untuk berkembang, kerana ia mengandungi banyak bahan kimia dan minyak wangi.

Selepas menggunakan produk ini, persekitaran semula jadi faraj anda tidak seimbang, dengan itu, menjadi tempat yang baik untuk
pertumbuhan jangkitan dan penyakit.

Guna teknik pembersihan yang betul untuk menjaga vagina

Teknik pembersihan yang betul amat penting untuk menjaga vagina. Lap dari belakang ke hadapan (bermakna dari dubur ke
faraj
),
bukan sebaliknya.

Melakukannya secara salah boleh menyebarkan bakteria dari belakang ke bahagian depan, yang seterusnya akan menyebabkan masalah faraj.

Menjaga vagina dengan tidur!

Tidur memainkan peranan penting dalam
menjaga jangkitan dan penyakit faraj
 kerana ia meningkatkan sistem imun. Jika anda tidak mendapatkan tidur yang cukup, atau anda berbaring di tempat tidur tetapi anda tidak boleh rehat, badan anda tidak akan mempunyai tenaga yang cukup untuk berfungsi dengan baik dan melawan penyakit.

Dalam erti kata lain, tidak mendapat tidur yang nyenyak akan menghalang badan daripada menjalankan fungsinya. Ia berfungsi termasuk menjaga tahap keasidan dalam kestabilan faraj dan kadar lebih rendah pertumbuhan yis faraj.

Oleh itu, pastikan anda dapat tidur dan rehat yang cukup untuk menjaga vagina dan mendapatkan minda serta badan yang sihat.

Jika anda mengesyaki bahawa anda mempunyai jangkitan faraj atau penyakit,
jangan teragak-agak untuk berjumpa doktor
 secepat mungkin untuk mendapatkan rawatan dan nasihat.

Ingat bahawa bukan semua masalah faraj ada simptom, jadi lebih baik pergi ke klinik setiap dua atau tiga bulan.


Bagaimana Ingin Merawat Demam Dengan Segera

Demam adalah masalah yang sentiasa berlaku dalam masyarakat sejak sekian lama. Walau bagaimanapun, hanya sebahagian sahaja yang memahami bahawa demam itu sendiri bukanlah penyakit tetapi petanda kepada masalah kesihatan tertentu seperti jangkitan. Oleh itu, semakin cepat anda merawat demam, lebih banyak anda boleh mengawal simptom masalah kesihatan ada.

Apa itu demam?

Demam dianggap sebagai satu keadaan apabila suhu badan manusia tiba-tiba meningkat. Pakar percaya bahawa demam adalah proses semula jadi dalam tubuh manusia untuk melawan jangkitan. Suhu badan manusia yang normal biasanya kira-kira 37 darjah Celsius dan ia boleh berbeza-beza sekitar 1 darjah di siang hari. Demam dianggap signifikan apabila ia melebihi 38 darjah. Pada ketika itu, anda perlu peka dan mencari jalan untuk merawatnya. Baca artikel selanjutnya untuk menemui cara merawat demam dengan berkesan.

Apa yang menyebabkan demam?

Punca yang paling biasa bagi demam adalah jangkitan. Walau bagaimanapun, terdapat sebab-sebab lain yang berhubungan dengan masalah kesihatan yang rumit. Ia adalah:

Kanser.

Vaksin.

Kesan sampingan ubat.

Keadaan disebabkan oleh keradangan.

Darah beku.

Apakah tanda-tanda demam?

Demam sentiasa datang bersama beberapa ketidakselesaan lain yang berlaku kepada kedua-dua kanak-kanak dan orang dewasa. Berikut adalah tanda-tanda dan simptom-simptom demam.

Suhu badan yang tinggi (melebihi 38 darjah Celsius)

Seram sejuk atau menggigil.

Sakit otot dan sendi

Badan lemah.

Hilang selera makan.

Mengantuk atau pening.

Kulit kemerahan.

Sakit tekak, sakit kepala, batuk, muntah.

Terdapat beberapa simptom-simptom lain yang mungkin berlaku seperti sakit mata, kadar degupan jantung laju, halusinasi dan lain-lain

Bagaimana ingin merawat demam?

Secara teknikal, jika demam tidak teruk, ia boleh baik dengan sendiri tanpa sebarang bantuan perubatan. Walau bagaimanapun, jika ia menyebabkan ketidakselesaan, ada cara untuk menyelesaikan. Rawatan adalah berbeza-beza bergantung kepada punca.

Dalam kebanyakan masa, ubat-ubatan tanpa preskripsi digunakan untuk merawat demam. Ia termasuk acetaminophen, ibuprofen, naproxen. Aspirin tidak boleh digunakan jika pesakit adalah kanak-kanak atau remaja.

Di samping itu, orang yang mengalami demam harus berpakaian dengan selesa, minum banyak air dan meletakkan kain sejuk ke atas dahi mereka.

Akhir sekali, dapatkan bantuan perubatan jika:

Demam lebih 40 darjah Celsius

Demam berlangsung lebih daripada satu hari bagi kanak-kanak berumur di bawah dua tahun atau lebih dari tiga hari bagi kanak-kanak berumur lebih dua tahun.

Mempunyai sejarah kanser, AIDS , penyakit jantung, kencing manis.

Mengambil beberapa ubat-ubatan preskripsi.

Mengalami ruam kulit, cirit-birit, muntah-muntah yang berulang.

Perempuan mengandung.

Tanda-tanda meningitis, jangkitan saluran kencing, pneumonia.

Demam itu sendiri adalah tidak berbahaya. Walau bagaimanapun, masalah-masalah kesihatan yang berkaitan dengannya memerlukan perhatian tambahan. Selepas merawat demam, pesakit tersebut perlu mempunyai pelan untuk meningkatkan imuniti mereka serta mencari doktor untuk mengenal pasti puca demam tersebut yang lebih penting.


Bagaimana untuk Mendapat Bayi Lelaki

Memiliki anak lelaki dan perempuan adalah menjadi impian hampir setiap pasangan. Selama bertahun-tahun, ramai pasangan yang telah mencuba menggunakan pelbagai tips dan cara bagi mendapatkan jantina impian bayi mereka. Akan tetapi, sebenarnya, peluang untuk menimang bayi lelaki atau perempuan ini dipengaruhi oleh banyak faktor, termasuklah faktor keturunan.

Bagaimana genetik menentukan jantina bayi anda?

Seperti yang kita tahu, jantina bayi diputuskan daripada ciri-ciri kromosom X dan Y. Sperma bapa menentukan sama ada bayi yang lahir lelaki ataupun perempuan. Mengikut konsepsi ini, sperma boleh jadi membawa kromosom X ataupun Y sementara telur yang belum disenyawakan hanya mengandungi kromosom X sahaja. Apabila sperma yang membawa kromosom X sampai kepada telur, maka akan terhasil bayi perempuan. Sebaliknya, jika sperma membawa kromosom Y untuk disenyawakan dengan telur, anda akan mendapat bayi lelaki. Dan sebenarnya, kedua-dua jenis sperma mempunyai peluang yang sama untuk sampai kepada telur.

Peluang mendapat bayi lelaki ataupun bayi perempuan adalah 50/50. Walau bagaimanapun, setiap tahun, lebih banyak bayi lelaki yang lahir berbanding bayi perempuan. Ada satu teori yang mengetengahkan bahawa kromosom Y mewakili lelaki adalah ternyata lebih kecil berbanding kromosom X. Jadi, sel sperma yang membawa kromosom Y mempunyai lebih peluang untuk sampai kepada telur lebih awal kerana kelajuannya. Selain faktor keturunan, sperma dan telur manusia juga mengandungi beberapa faktor lain yang menyumbang kepada pembentukan penampilan, personaliti, dan kesihatan bayi.

Apa yang boleh saya lakukan untuk memilih jantina bayi saya?

MicroSort adalah salah satu teknik yang paling lazim dalam memilih jantina. Teknik ini melibatkan pemisahan sperma yang membawa kromosom X dan kromosom Y, dengan menggunakan cahaya laser, pencelup, dan mesin yang dipanggil sitometer aliran. Apabila sel sperma dibahagikan, spesimen dimasukkan kembali ke dalam badan wanita melalui alatan khas. Disebabkan sel sperma X adalah lebih besar, ia mungkin menyerap lebih pencelup dan lebih terang berbanding Y jika diletakkan di bawah pencahayaan laser. Dengan cara ini, penyelidik boleh memadankan cas positif kepada kromosom X yang lebih terang dan cas negatif kepada kromosom Y yang kurang bercahaya.

Satu lagi teori yang diuji adalah diet. Teori ini mengetengahkan sperma Y yang berkembang kuat dalam persekitaran alkali, sementara X adalah lebih gemar pada persekitaran berasid. Dengan mengambil makanan alkali ataupun asid boleh mengubah pH pada badan ibu dan secara teorinya boleh memutuskan jantina anak mengikut pilihan ibu bapa. Dalam usaha mendapatkan bayi lelaki, ibu perlu mengambil makanan yang tinggi sodium dan potassium, serta meminimakan pengambilan kalsium dan magnesium. Sementara ibu bapa yang mahukan bayi perempuan pula perlu makan makanan yang tinggi kalsium dan magnesium, dan mengelakkan makanan yang tinggi sodium dan potassium.

Walaupun begitu, adalah tidak disarankan untuk anda mencuba sebarang kaedah untuk memilih jantina, kecuali jika anda atau pasangan anda mempunyai keadaan genetik serius yang mungkin akan disalurkan kepada bayi mengikut jantina tertentu.


Ini 5 Tip Penjagaan Untuk Kulit Wajah Yang Kering Semasa Ramadan

Bulan puasa merupakan bulan yang dinanti-nantikan umat Islam di negara kita. Walau bagaimanapun, disebabkan cuaca yang panas, ramai yang alami masalah kulit kering di muka.

Alamak, macam mana ni? Beberapa minggu lagi kita akan sambut hari raya. Mana boleh sambut dengan kulit yang kusam dan tidak bermaya!
Jangan risau, kami ada solusinya di sini.

Tahukah anda, bukan semua orang terdedah dengan masalah kulit kering?
Kulit yang kering membuatkan wajah nampak kasar
, berkuping dan bersisik.

Walau bagaimanapun, kulit kering bukanlah satu masalah yang mendatangkan bahaya. Kulit kering merupakan kondisi lazim yang boleh berlaku kepada sesiapa sahaja.

Tetapi, bagaimana hendak mengatasi masalah kulit kering pada bulan puasa? Kalau anda hendak kelihatan cantik di Hari Raya, pertama sekali anda perlulah
memakai produk yang betul.

Malah, banyak perkara yang kita boleh lakukan untuk mengurangkan masalah kulit kering, termasuklah memakai pelembap dan pelindung matahari sepanjang tahun.

Untuk mendapatkan lebih banyak info tentang Kesihatan Kulit, sila dapatkannya
di sini
.

Tanda kulit kering di muka

Selalunya, kulit kering di bulan puasa merupakan sesuatu yang sementara.

Manakan tidak, pada waktu ini, cuaca sangatlah panas. Kita juga
tidak minum air kosong dengan mencukupi
. Oleh sebab itu, kita terdedah dengan dehidrasi.

Walau bagaimanapun, masalah kulit kering boleh berlarutan tanpa pencegahan awal.

Tanda serta simptom kulit kering juga mungkin berbeza mengikut umur, tahap kesihatan, masa yang dihabiskan di luar rumah serta lokasi tempat tinggal anda.

Antara tanda kulit kering di muka yang perlu diperhatikan:

Kulit nampak dan rasa kasar.

Kulit rasa ketat, terutamanya selepas mandi atau berenang.

Kulit mengelupas atau bersisik.

Gatal-gatal kulit.

Kulit bertukar kelabu.

Wajah kemerah-merahan.

Kulit merekah dan mungkin berdarah.

Berita baiknya, ada banyak produk di luar sana yang boleh menyelesaikan masalah kulit kering.

Malah, perubahan gaya hidup seperti memakai pelembap serta
menjauhkan diri daripada terik matahari
 juga dapat membantu.

Namun, untuk mereka yang menghidap masalah kulit kering yang kronik, anda perlu mendapatkan rawatan secepat mungkin.

Kulit kering selalunya tidak akan mendatangkan masalah yang besar. Namun, jika ia tidak dirawat, masalah ini mungkin akan berlarutan menjadi ekzema. Malah, kawasan yang terluka juga boleh dijangkiti bakteria dan mengalami inflamasi.

Baca juga:

Ada Masalah Kulit Kering Di Sekitar Mulut? Ini Punca & Tip Merawatnya

5 Jenis Makanan Yang Boleh Membantu Masalah Kulit Kering! Bawang Pun Ada?

5 tip penjagaan kulit kering ketika puasa

Bagi mereka yang mempunyai kulit kering di muka ketika bulan puasa, ada beberapa tip yang mungkin dapat membantu:

1.

Basuh muka sekurang-kurangnya dua kali sehari

Individu yang mempunyai wajah yang kering digalakkan untuk memakai p
encuci muka yang lembut dan bebas alkohol.

Cari produk yang mengandungi asid stearik atau asid linoleik yang dapat membantu memperbaiki kulit.

Jika anda mempunyai ubat-ubatan khas untuk merawat kulit kering, sapu ubat tersebut ketika wajah anda masih lagi lembap.

Kemudian, sapu pelembap pada wajah. Pilih pelembap yang berbentuk krim dan bukannya minyak.
Jangan lupa pakai pelindung matahari
 dengan SPF sekurang-kurangnya 30.

2.

Pilih pelembap yang betul untuk kulit muka

Mereka yang mempunyai kulit muka yang kering perlu memakai pelembap beberapa kali sehari, lebih-lebih lagi ketika kulit rasa kering selepas mandi.

Tidak dinafikan,
mencari pelembap yang sesuai dengan wajah
 bukanlah sesuatu yang mudah.

Oleh sebab itu, anda mungkin perlu mencuba beberapa jenis produk yang berbeza sebelum menemui produk yang sesuai dengan kulit anda.

Sebagai panduan, cari produk yang mengandungi bahan seperti urea, asid lemak,
ceramides
 atau gliserin. Bahan-bahan ini dapat menyembuhkan kulit wajah dan melembapkannya.

Elakkan produk yang mengandungi
sodium lauryl sulfate
 yang akan menyebabkan kulit kering di muka menjadi semakin teruk.

3.

Jangan mandi terlalu lama

Amalan mandi terlalu lama
 sebenarnya boleh membuatkan kulit kering di muka menjadi semakin teruk. Sama jugalah dengan mereka yang suka mandi menggunakan air panas.

Jika kulit muka anda kering, hadkan masa mandi selama 5 hingga 10 minit. Gunakan air yang hangat dan bukannya panas.

Cara mandian yang betul untuk individu yang mempunyai kulit kering ialah:

Gunakan
pencuci wajah yang lembut dan bebas pewangi.

Jangan gunakan terlalu banyak pencuci muka, cukup sekadar untuk menghilangkan kekotoran dan minyak di muka.

Jangan kesat muka dengan tuala. Sebaliknya, tekap secara perlahan-lahan sehingga kering.

Terus sapukan pelembap setelah kulit kering.

4. Cari pencuci muka yang bebas pewangi

Ada pencuci muka yang mengandungi pewangi dan tidak sesuai untuk
mereka yang mempunyai kulit sensitif
. Jika boleh, cari produk yang mempunyai label ‘bebas pewangi’ atau ‘
fragrance free
’.

Produk yang tertulis ‘
unscented
’ pula mungkin selamat. Namun, besar kemungkinan ia mengandungi bahan kimia lain yang bertujuan untuk menghilangkan bau tertentu.

Bahan kimia ini mungkin akan membuatkan kulit kering di muka menjadi semakin serius.

5.
 Jangan jaga kulit muka sahaja, p
akai
lip balm
juga!

Jangan lupa kawasan bibir! Jika muka kering, besar kemungkinan bibir juga mudah merekah dan pecah.

Pilih pelembap bibir yang selesa untuk dipakai. Jika bibir rasa pedih, berhenti gunakan produk tersebut. Cari
lip balm
 yang tidak akan menyebabkan reaksi ini.


Senaman Meregangkan Otot Selepas Berlari

Kita semua tahu bahawa terdapat beberapa perkara yang kita harus elakkan daripada melakukannya selepas berlari. Di antaranya ialah mengabaikan fasa menyejukkan diri selepas berlari. Meregangkan badan dan berjalan adalah dua perkara yang selalu dilakukan semasa fasa ini. Kebiasaannya, orang akan berjalan selama beberapa minit kemudian pulang ke rumah. Walaupun begitu, mengambil masa beberapa minit tambahan untuk meregangkan badan boleh membantu menguatkan otot anda dan membina kefleksibelannya. Ia merupakan masa yang penting kepada pelari.

Regangan betis

Letakkan kaki kiri anda ke hadapan dan kekalkan kaki kanan anda lurus sama dengan belakang anda. Pastikan kedua-dua belah kaki berada di atas tanah dan menghadap ke hadapan. Kemudian, bengkokkan kaki kiri perlahan-lahan dan rendahkan badan anda sedikit demi sedikit. Anda akan merasakan regangan pada belakang betis anda. Lakukan senaman ini selama 15 saat setiap kaki.

Regangan hamstring

Letakkan sebelah kaki anda ke hadapan, tetapi kali ini kaki hadapan diluruskan dan kaki belakang akan dibengkokkan. Letakkan kaki kanan anda ke hadapan, kemudian pastikan kaki kanan anda lurus dengan jari kaki menunjuk ke atas dan tangan di pinggang, bengkokkan kaki kiri anda dan condongkan badan anda kepada kaki kanan anda. Sentiasa pastikan badan anda lurus semasa regangan. Lakukan senaman ini selama 15 saat setiap kaki.

Rama-rama

Senaman ini amat mudah. Apa yang perlu anda lakukan adalah duduk di atas tanah dengan kedua belah kaki bertemu satu sama lain. Kemudian perlahan-lahan condong ke hadapan untuk meningkatkan intensitinya. Kekalkan posisi ini selama 30 saat.

Kepala ke lutut

Regangan ini amat dikenali dalam dunia pelari. Duduk di atas tanah dengan membengkokkan kaki kanan anda ke dalam dan kaki kiri anda diluruskan ke hadapan. Tekan tapak kaki kanan kepada bahagian dalam paha kiri anda. Kemudian, cuba untuk rapatkan badan anda kepada kaki kiri sehinggalah kepala anda bertemu lutut. Pastikan bahu anda selari dengan tanah. Kekalkan posisi ini selama 30 saat kemudian tukar kepada kaki yang lain.

Regangan paha

Ambil kaki kanan anda dan tarik ke belakang. Anda akan merasakan regangan pada bahagian depan paha kanan anda. Pastikan badan anda seimbang, cuba untuk tidak bersandar kepada apa sahaja. Pastikan posisi ini selama 15 saat kemudian tukar kepada kaki yang lain.

Regangan menerpa rendah

Letakkan lutut kiri anda ke atas tanah dan lutut kanan anda ke hadapan kemudiannya dibengkokkan kepada 90 darjah. Letak tangan anda di atas tanah dan badan di dalam keadaan membongkok. Sekarang tekan badan anda, kekalkan posisi ini selama 60 saat dan ulang dengan kaki yang lain.

Ini merupakan cara-cara yang biasa dilakukan oleh pelari untuk meregangkan badan. Peraturan yang utama adalah dengan menarik nafas dalam dan selalu apabila melakukan regangan. Anda tidak akan berasa sakit ketika melakukan senaman ini kerana regangan membantu menghilangkan kesakitan, mengelakkan kecederaan, dan mengurangkan sakit otot. Jika anda berasa sakit, sila dapatkan temu janji dengan doktor anda.

Hello Health Group
 tidak memberikan nasihat, diagnosis atau rawatan perubatan.


Jika Bacaan Tekanan Darah Naik Sekitar 200, Segera Ke Hospital! Ini Sebab Krisis Hipertensi!

Kondisi hipertensi mungkin tidak boleh sembuh namun anda boleh kawal
 supaya tidak terjadinya keadaan yang sangat berbahaya di mana tekanan darah tinggi naik 200.

 Dalam istilah perubatan, bacaan tekanan darah yang sangat tinggi ini dikenali sebagai krisis hipertensi dan akan membawa kepada pelbagai komplikasi keadaan kesihatan.

Persoalannya, apakah sebenarnya krisis hipertensi ini? Jom teruskan membaca artikel untuk tahu!

Untuk mendapatkan lebih banyak info tentang Kesihatan Jantung, sila dapatkannya
di sini.

Apa definisi sebenar krisis hipertensi?

Untuk pengetahuan anda, kondisi krisis hipertensi ini akan terjadi apabila tekanan darah meningkat dengan sangat tinggi dan ia berlaku secara tiba-tiba sahaja.

Seseorang itu dikatakan akan mengalami keadaan kesihatan ini jika bacaan tekanan darah tinggi naik 200 atau lebih dan ini akan membahayakan nyawa.

Sekiranya anda masih belum tahu,
bacaan tekanan darah yang norma
l adalah sekitar 120 dan bacaan tekanan darah yang tinggi adalah sekitar 140.

Bagaimana pula jika ia berada di tengah-tengah antara 2 angka tersebut? Jika ia berlaku kepada anda,
maka anda tergolong dalam kategori prahipertensi
.

Terdapat 2 jenis krisis hipertensi:

Urgency hypertension

Hipertensi jenis ini terjadi apabila tekanan darah anda terlalu tinggi hingga mencapai 180 atau lebih tetapi tidak langsung melibatkan kerosakan pada organ.

Kebiasaannya, ia boleh dikawal dengan penggunaan ubatan tekanan darah tinggi bagi yang boleh mendatangkan kesan selepas beberapa jam pengambilan.

Pun begitu, ia masih berbahaya kerana dipercayai mampu untuk merosakkan organ dalam masa beberapa jam ke hadapan jika lambat mengambil ubatan.

Emergency hypertension

Hipertensi jenis ini terjadi apabila tekanan darah anda terlalu tinggi hingga mencapai 180 atau lebih serta melibatkan kerosakan pada organ tubuh badan.

Antara organ yang mungkin terlibat adalah otak, jantung, ginjal,
paru-paru
 dan lain-lain yang kemudiannya akan menyebabkan komplikasi penyakit.

Disebabkan itu, penderita perlu mendapatkan rawatan perubatan kecemasan yakni penyuntikan ubatan penurun tekanan darah dengan kadar yang segera.

Apa simptom & punca krisis hipertensi?

Sekiranya bacaan tekanan darah naik 200 ini berlaku, anda mungkin akan mengalami beberapa
simptom yang hampir sama seperti hipertensi biasa
.

Namun,
tanda darah tinggi naik
 mungkin akan menjadi lebih teruk dan ia termasuklah:

Sakit kepala

Sakit dada

Sakit punggung

Sesak nafas

Lemah badan

Kejang badan

Mual-mual

Muntah-muntah

Kabur penglihatan

Hidung berair

Hidung berdarah

Pengsan

Persoalannya, apakah punca bacaan tekanan darah tinggi naik 200 ini berlaku? Ya, ia tentu sekali sangat berkait rapat dengan cara kalian mengawal kondisi hipertensi.

Untuk pengetahuan anda, penderita hipertensi sangat perlu mengambil ubatan, mengawal makanan dan minuman serta membuat senaman yang tidak terlalu berat.

Sekiranya ‘pantang larang’ ini dilanggar atau tidak dapat diikut dengan baik, maka adalah tidak mustahil untuk bacaan tekanan darah akan melonjak tinggi!

Dalam pada itu, ada beberapa keadaan kesihatan yang dipercayai sebagai dalangnya iaitu:

Strok

Stres

Trauma pada kepala

Kegagalan jantung

Kegagalan ginjal

Kerosakan aorta

Praeklampsia

Sindrom saraf tunjang

Tumor kelenjar adrenal

Oleh itu, adalah sangat penting untuk kalian
 sentiasa mengawal bacaan tekanan darah
 terutamanya buat mereka yang telah disahkan menghidap kondisi hipertensi.

Jika dibiarkan, apa yang akan terjadi?

Seperti mana yang telah kami nyatakan di atas tadi, mungkin akan berlaku komplikasi terhadap keadaan kesihatan yang teruk jika kondisi ini dibiarkan.

Antara kebimbangan utama yang mungkin akan berlaku apabila bacaan tekanan darah tinggi naik 200 atau lebih iaitu kerosakan pada organ tubuh badan.

Ia berlaku
akibat tekanan darah yang sangat tinggi
 itu mengganggu aliran darah di dalam pembuluh darah lantas menjejaskan sel-sel endotel yang berperanan:

Melebarkan pembuluh darah

Menyempitkan pembuluh darah

Angkara sel-sel endotel ini yang tidak dapat berfungsi dengan baik, maka struktur dinding pembuluh darah akan mengalami kerosakan serta keradangan.

Baca juga:

Apabila ia terjadi pula, pembuluh darah akan bocor dan darah di dalamnya akan keluar lantas menyebabkan jantung tidak dapat mengepam darah dengan baik.

Kesannya, keperluan organ dalam tubuh badan untuk mendapatkan darah ini akan
terbatas dan terjejas lantas akan membuat organ-organ menjadi rosak
.

Elak bacaan tekanan darah tinggi naik 200!

Konklusinya,
penderita hipertensi mesti memastikan bacaan tekanan darah
 mereka berada di paras terkawal yakni di bawah 140 atau 120 jika ada prahipertensi.

Apa yang paling penting adalah kalian tidak boleh terlupa atau terlepas untuk makan ubat tekanan darah tinggi sesuai dengan dos yang doktor preskripsikan.

Dalam pada itu, sila jalani kehidupan yang lebih baik dari segenap aspek bagi mengelakkan faktor risiko tekanan darah tinggi naik 200 ini berlaku kepada anda.


Anda Tahu Tak Kewujudan Asid Borik Dalam Mi Kuning? Ini BAHAYANYA Jika Anda Termakan!

Pernah dengar tentang asid borik
?

Jika anda masih ingat, suatu ketika dahulu, banyak produk makanan seperti mi kuning dan bebola ikan akan mempunyai tulisan ‘Tanpa Asid Borik’ pada pembungkusnya.

Apakah fungsi asid ini dalam makanan dan adakah ia akan menjejaskan tubuh badan kita apabila dikonsumsi?

Jika anda ingin mengetahuinya dengan lebih lanjut, ketahuinya melalui artikel ini!

Apakah sebenarnya asid borik ini?

Asid borik adalah sebatian yang terbentuk secara semula jadi yang mengandungi elemen boron, oksigen dan hidrogen
.

Kristal asid ini berwarna putih, tidak mempunyai bau dan hampir tidak mempunyai sebarang rasa.

Ia kelihatan seperti garam biasa jika diproses dalam bentuk butiran atau kelihatan seperti bedak bayi jika diproses dalam bentuk serbuk.

Asid borik digunakan secara meluas dalam pelbagai jenis industri seperti kosmetik, farmaseutikal, pembuatan kaca dan gentian kaca dan juga pengawet kayu bagi mengelakkan serangan serangga dan kulat.

Ya, fungsinya yang pelbagai telah menyebabkan ia diguna pakai dalam keperluan banyak industri.

Jika anda tidak tahu, ia juga merupakan antara bahan yang terdapat dalam racun serangga dan juga cecair pencuci pakaian.

Adakah asid borik digunakan dalam industri makanan?

Ya, ia pernah digunakan dalam industri makanan terutamanya dalam pembuatan mi kuning, dan juga
bebola ikan atau bebola makanan laut.

Antara sebab mengapa ia digunakan adalah kerana fungsinya yang mampu memberikan kekenyalan pada tekstur produk makanan.

Bagi produk makanan yang tidak mempunyai kandungan atau ketumpatan protein yang tinggi, disinilah kehadiran asid ini memainkan peranan yang penting bagi mengenyalkan produk makanan tersebut.

Selain itu, ia juga digunakan sebagai pengawet makanan.

Asid borik sangat popular digunakan oleh peniaga ikan untuk mengekalkan kesegaran ikan atau makanan laut
 yang lain.

Menurut kajian yang pernah dilakukan pada tahun 2008 oleh Universiti Putra Malaysia Kampus Bintulu, asid ini  telah ditemui dalam kesemua sampel makanan yang diuji iaitu mi kuning, bebola ikan, mi wantan dan kuey teow, dan kepekatan kandungannya berbeza mengikut jenis makanan.

Mi kuning mencatatkan kandungan asid borik yang tertinggi berbanding sampel makanan lain.

Adakah asid borik selamat untuk dimakan?

Bermula pada awal tahun 1900, para saintis mula mempersoalkan keselamatan penggunaan asid borik dalam jumlah yang besar terhadap produk makanan.

Pada pertengahan tahun 1920-an, banyak negara telah mula melarang penggunaannya
disebabkan oleh faktor ketoksikan
.

Pada tahun 1961, Joint FAO/WHO Expert Committee on Food Additives (JECFA) telah menyimpulkan bahawa asid ini tidak sesuai untuk digunakan sebagai pengawet makanan.

Adakah ia dibenarkan untuk digunakan dalam produk makanan seperti mi kuning?

Untuk pengetahuan anda semua, Peraturan Makanan 1985 hanya membenarkan penggunaan
 bahan pengawet tertentu dalam produk makanan
.

Bahan pengawet yang dibenarkan hanyalah sulfur dioksida, asid benzoik; asid propionik, termasuklah natrium, kalium, garam kalsiumnya; natrium nitrat, natrium nitrit, kalium nitrat dan potassium nitrit.

Begitu juga dengan jenis-jenis antimikrobial iaitu klorin dioksida dan hidrogen peroksida yang digunakan dalam produk makanan tertentu.

Asid borik tidak termasuk dalam senarai di atas, oleh itu ia tidak dibenarkan untuk digunakan sebagai pengawet makanan.

Apakah kesan sampingannya?

Jika anda termakan makanan yang tinggi dengan kandungan asid ini, anda mungkin akan mengalami keadaan seperti berikut:

Loya

Muntah-muntah

Cirit-birit

Dermatitis

Fungsi buah pinggang yang tidak normal

Disfungsi peredaran darah akut

Kematian (bergantung kepada tahap asid borik yang telah diserap oleh tubuh badan)

Pendedahan tubuh badan terhadap kadar asid ini yang tinggi boleh menjejaskan bahagian perut, usus, hati, buah pinggang dan juga otak.

Nasihat kami kepada pengguna

Jika anda mendapati produk makanan yang anda makan menyebabkan simptom-simptom ketoksikan asid borik seperti yang dinyatakan seperti di atas, laporkannya kepada Pejabat Kesihatan Daerah, Jabatan Kesihatan Negeri atau melalui laman web Bahagian Keselamatan dan Kualiti Makanan, Kementerian Kesihatan Malaysia (
http://fsq.moh.gov.my/v6/xs/index.php
).

Penggunaan asid borik dalam produk makanan telah melanggar Sub Seksyen 13 (1) Akta Makanan 1983.

Akta tersebut menyatakan “Mana-mana individu yang menyediakan atau menjual apa-apa makanan yang terdapat padannya sebarang bahan yang beracun, berbahaya atau memudaratkan kesihatan, telah melakukan suatu kesalahan dan boleh, apabila disabitkan, didenda tidak melebihi satu ratus ribu ringgit atau dipenjarakan dengan suatu tempoh yang tidak melebihi sepuluh tahun atau kedua-duanya sekali”.


Tak Suka Iron Baju? Ini 8 Kelebihan Gosok Pakaian Yang Anda Tak Tahu

Tidak suka
iron
 baju? Tahukah anda, sebenarnya amalan menyeterika atau menggosok baju ini mempunyai kebaikan untuk kesihatan dan kesejahteraan diri secara umum. Tidak percaya? Baca ini!

Untuk mendapatkan lebih banyak info tentang Habit Sihat, sila dapatkannya
 di sini.

Manfaat
iron
baju yang patut diketahui

Dalam artikel ini, Hello Doktor akan berkongsikan 8 faedah menyeterika pakaian anda.

1. Membunuh kuman

Membasuh pakaian dengan
suhu tinggi
 seharusnya dapat membunuh kebanyakan kuman.

Namun begitu, masih ada bakteria yang dapat bertahan dan terus hidup
pada pakaian
, contohnya seperti bakteria termofilik dan kulat. Tambahan pula, bukan semua pakaian boleh dicuci pada suhu 90ºC.

Menjemur pakaian untuk kering secara semula jadi di bawah
sinaran matahari
 pula boleh mengakibatkan pelbagai jenis bakteria dan pepijat tersangkut padanya.

Jadi cara terbaik untuk menyingkirkan semua ‘penjahat kecil’ ini adalah dengan menggosok pakaian anda. Ini kerana haba daripada seterika dapat menamatkan riwayat semua kuman.

Lebih baik lagi jika anda menggunakan
steam iron.
Seterika jenis ini perlu memanas sehingga 212º untuk menghasilkan wap, sekali gus berupaya membunuh bakteria, kuman, spora dan juga
hama habuk
 pada pakaian.

2. Iron
 baju menghalang pakaian daripada menjadi mengecil

Satu masalah dengan mencuci pakaian ialah potensi untuk ia mengecut (
shrink
).

Sudah tentu anda amat disarankan untuk membaca label arahan membasuh dan menyeterika terlebih dahulu.

Pengecutan bermaksud perubahan keseluruhan dalam sifat pakaian. Secara amnya, fabrik semula jadi lebih mengecut berbanding dengan bahan
buatan tangan
.

Sesetengah detergen dobi mendakwa dapat mengelakkan pengecutan. Tetapi satu-satunya cara untuk menghapuskan pengecutan dan kedutan sepenuhnya adalah dengan menyeterika pakaian.

Kebanyakan seterika didatangkan dengan termostat canggih yang
mengawal suhu
 dengan berkesan pada julat yang luas. Bagi
iron
 yang perlu dikawal suhu secara manual, perhatikan tanda atau nama kain.

3. Berikan penampilan lebih segar

Percaya atau tidak, cucian sahaja tidak cukup untuk menjadikan pakaian anda kelihatan segar, kemas dan bergaya.

Dengan
iron
 baju, akan dapat membantu menghilangkan semua kedutan dan memberikan baju, seluar dan apa jua pakaian anda tampak lebih segak.

Baca juga:

4. Melindungi pakaian

Satu lagi faedah ialah anda boleh menyimpan pakaian untuk tempoh lebih lama. Proses menggosok dapat melindungi lapisan dan
seal
 fabrik. Ini menjadikannya lebih tahan terhadap
keadaan cuaca
 dan kerosakan umum.

Anda mungkin terfikir bahawa menyeterika boleh mengecutkan pakaian. Namun ia adalah salah. Ini kerana proses tersebut adalah salah satu cara paling selamat untuk
menjaga pakaian
.

Jadi jangan malas untuk menggosok pakaian anda, okay!

5. Menyingkirkan bau busuk dengan
iron

baju

Perasan tak bahawa pakaian yang diseterika mempunyai bau unik dan
rasa segar
? Ini kerana suhu tinggi juga dapat
menghilangkan bau busuk
. Bahkan anda pasti akan suka bau pada pakaian yang terhasil selepas diseterika.

6. Tanggapan positif

Bagi profesional atau mereka yang bekerja di persekitaran korporat, penampilan kemas adalah penting.

Jika anda berada dalam mesyuarat perniagaan, anda mesti yakin. Individu yang mempunyai keyakinan diri boleh melakukan perkara hebat dalam hidupnya. Jadi, jangan biarkan pakaian yang berkedut merosakkan
keyakinan diri
 anda.

Bayangkan jika anda hadir ke mesyuarat penting di pejabat dengan memakai sut berkedut. Sudah tentu ia bukanlah sesuatu yang harus dibanggakan, bukan?

7. Menjimatkan duit dengan
iron
 baju sendiri

Pada masa kini, perkhidmatan cucian kering (
dry cleaning
) profesional agak mahal. Jadi pilihan terbaik adalah untuk menggosok pakaian sendiri!

Ada kalanya hasil yang diberikan oleh perkhidmatan berbayar juga tidak memuaskan hati. Bahkan mereka menggunakan kanji berbahaya pada pakaian anda.

8. Aktiviti menggosok baju menenangkan

Mungkin ada yang tidak bersetuju dengan kenyataan ini. Tetapi sebenarnya aktiviti menggosok pakaian ini boleh dijadikan sebagai terapi menghilangkan stres.
Bahkan anda juga boleh melakukannya sambil
mendengar muzik
 atau menonton rancangan kegemaran.

Kedengaran agak kelakar, tapi penulis sendiri tidak dapat menafikan fakta ini. Lebih-lebih lagi apabila sekarang penulis perlu menggosok baju uniform
sekolah anak.

Sambil menyeterika pakaian, anda boleh mendengar lagu dan menyanyi. Suara tak sedap pun tidak mengapa, yang penting nanti hati senang apabila baju selesai digosok.

Adakah anda menyeterika baju?

Jika jawapan anda tidak, mungkin sudah tiba masa untuk memulakannya.

Memang betul kita tidak boleh menilai seseorang melalui luaran iaitu pakaian yang dipakai. Tetapi dengan
iron
 baju, ia secara tidak langsung menunjukkan bahawa anda adalah seorang yang mengambil berat dan menjaga
penampilan diri.

Jika menghadiri majlis sosial, tampil dengan pakaian yang kemas dan terurus adalah cara terbaik menunjukkan rasa hormat anda terhadap
suasana majlis.

Malas untuk memulakannya? Tidak dinafikan, lebih-lebih apabila ada selonggok pakaian yang perlu digosok. Jadi lakukan sedikit demi sedikit. Pastinya akan hadir rasa kepuasan apabila anda dapat menghilangkan kedutan dan menjadikan baju tampak lebih kemas.

Jadi, apa pendapat anda tentang menggosok baju? Jangan lupa tinggalkan pendapat di ruangan komen.


Sebelum Beli Set Bersalin, Ketahui 10 Perkara PENTING Ini Terlebih Dahulu!

Selepas bersalin,
setiap wanita seharusnya berpantang
 untuk memastikan kesihatan dan penampilan tubuh badan mereka pulih seperti waktu sediakala.

Untuk itu, setiap wanita sebenarnya pasti memerlukan set bersalin yang bagus dan disyorkan oleh orang ramai untuk
kesihatan dan kecantikan tubuh badan mereka
.

Persoalannya, apakah yang perlu kita tahu tentang set ini sebelum membelinya? Jom sama-sama kuti artikel ini untuk mengetahui mengenainya dengan lebih lanjut!

Perkara tentang set bersalin yang anda perlu tahu

Kebiasaannya, berpantang akan dilakukan dengan penggunaan set produk yang dikenali sebagai set bersalin. Sebelum memutuskan untuk menggunakan set yang tertentu, anda perlu tahu mengenai beberapa perkara, iaitu:

#1. Apakah jenama anda hendak guna?

Kebiasaannya, seorang wanita sudah pasti akan mempunyai kecenderungan untuk menggunakan jenama yang mereka sukai dan gemari sahaja.

Ini termasuklah set penjagaan diri dari hujung rambut ke hujung kaki. Disebabkan itu, apa kata anda cuba semak sekiranya jenama anda itu mempunyai set bersalin untuk anda guna kelak atau tidak.

Jika ya, tidak salah jika anda mencuba bukan?

#2. Testimoni pengguna

Ya, sudah pasti setiap testimoni pengguna dipaparkan oleh pengeluar produk itu adalah bagus. Mungkin tidak salah untuk anda mempercayainya kerana ia terpulang kepada anda.

Pun begitu, anda disarankan untuk mendapatkan pandangan dan pendapat daripada ibu yang rapat dengan anda.

Tanya kepada mereka berkenaan produk set yang terbaik
 pernah digunakan oleh mereka sendiri.

#3. Label produk

Sekiranya anda sudah memutuskan jenama set bersalin yang anda berkenan, cuba semak label produk tersebut terlebih dahulu.

Ini untuk memastikan bahan-bahan yang terdapat di dalamnya sama ada sesuai atau tidak untuk anda.

Bagi sesetengah individu, mungkin penggunaan sesuatu produk itu adalah tidak sesuai lebih-lebih lagi yang mempunyai alergi terhadap sesuatu bahan.

Oleh itu, berhati-hati dengan apa yang bakal anda guna!

#4. Pasaran produk

Ini sangat penting bagi memudahkan individu mencari produk tersebut sama ada di kedai jamu, farmasi atau lain-lain tempat.

Set bersalin seperti ini juga mungkin dijual secara atas talian bagi memudahkan anda. Paling penting, pastikan anda membeli dari mereka yang telah diiktiraf.

#5. Apakah yang anda perlu dalam set tersebut?

Kemudian,
anda perlu tahu apa yang anda perlu guna semasa berpantang
.
Tidak semua benda di dalam set bersalin diperlukan oleh anda.

Disebabkan itu, anda perlu senaraikan dahulu apa yang patut dan yang tidak patut dibeli okay?

#6. Adakah set itu dijual dalam pakej atau berasingan?

Kebanyakan set akan dijual di dalam bentuk set. Namun begitu, masih ada produk yang akan menjualnya secara berasingan.

Jadi, anda sendiri perlu buat keputusan untuk membeli produk tersebut secara berasingan atau pakej.

#7. Kuantiti produk

Jika anda melihat kepada pasaran set yang ada, memang wujud pelbagai pakej menarik yang seakan-akan berbaloi untuk dimiliki.

Pun begitu, anda perlu tahu bahawa produk ini hanya perlu dipakai ketika berpantang sahaja.

Jadi, elakkan membeli dalam kuantiti yang banyak untuk mengelakkan pembaziran.

#8. Tarikh luput produk

Setiap produk akan mempunyai tarikh luput masing-masing. Sama seperti produk yang lain, set bersalin juga tidak terkecuali dan mempunyai tarikh luput.

Oleh itu, semak maklumat ini pada label produk. Pastikan anda tidak membeli set yang sudah terlepas atau terlalu dekat dengan tarikh luputnya.

#9. Bandingkan produk

Sama seperti barangan bayi
 yang lain, set bersalin juga mempunyai banyak jenama untuk anda pilih. Oleh itu, anda sebagai pengguna berhak untuk membandingkannya sesama produk.

Lihat dari segi harga, kuantiti, kualiti dan konsultasi produk tersebut. Akan tetapi, jangan pula anda beli set tersebut hanya kerana harganya yang murah.

Kadangkala, yang mahal akan mendatangkan lebih kesan dan anda sendiri akan berpuas hati dengan pilihan anda.

#10. Bajet anda

Akhir sekali, anda perlu menetapkan bajet anda. Sama seperti barangan bayi, set bersalin juga mempunyai banyak jenis.

Jadi, tetapkan bajet anda terlebih dahulu sebelum membuat keputusan untuk membeli.

Pun begitu, anda perlu tahu bahawa harga adalah tidak penting jika hendak dibandingkan dengan tahap kesihatan dan penampilan tubuh badan anda.

Tidak salah rasanya berbelanja lebih sedikit demi hasil yang memuaskan bukan?

Berdasarkan persoalan dan pengetahuan di atas, diharapkan dapat membantu wanita yang baru lepas bersalin untuk memilih set bersalin buat anda semua!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Keperluan Bayi Baru Lahir yang Patut Ibu Bapa Tahu

Barang Keperluan untuk Bayi Baru Lahir – Bahagian 1

Barang Keperluan untuk Bayi Baru Lahir – Bahagian 2

Barang Keperluan untuk Bayi Baru Lahir – Bahagian 3

Boleh PERCAYA Ke 5 Mitos Berpantang Ini? Nombor 3 Paling Karut


Anak Lambat Bercakap: Patutkah Saya Risau?

Setiap kanak-kanak membesar dan belajar mengikut kadarnya sendiri. Begitu juga dalam percakapan, lain kanak-kanak, lain perkembangannya.  Walau bagaimanapun, anda perlu mengetahui perkembangan yang berpatutan mengikut usia dan tanda-tanda kelewatan perkembangan. Masalah anak lambat bercakap adalah antara masalah perkembangan yang paling kerap berlaku. Anda mungkin risau melihatkan anak lambat bercakap. Oleh itu, ketahui tanda penting yang perlu anda kenal pasti dan puncanya.

Perkembangan percakapan yang normal

Tidak ada tarikh tamat untuk anak anda mula bercakap, tetapi secara umumnya, perkembangan percakapan anak anda adalah seperti berikut:

Menjelang 3 tahun, kanak-kanak biasanya:

bercakap dalam ayat pendek, boleh mengenal pasti bahagian-bahagian badan, dan mengucapkan pelbagai perkataan

Gunakan “saya” dan “awak” dengan betul

Menjelang 4 tahun, kanak-kanak biasanya:

Boleh menceritakan kisah ringkas dan mengingati lagu pendek

Gunakan ayat sekitar lima perkataan

Boleh memberitahu nama mereka

Tanya soalan seperti “Mengapa?” Atau “Siapa?”

Bercakap tentang apa yang mereka lakukan pada hari itu

Menjelang 5 tahun, kanak-kanak biasanya:

Boleh memahami arahan dua dengan kata sendi (“di bawah” atau “pada”)

Masalah pertuturan dan bahasa

Masalah anak lambat bercakap melibatkan sama ada masalah pertuturan atau bahasa. Kedua-dua ini mungkin kedengaran sama, tetapi sebenarnya berbeza. Pertuturan bermaksud bunyi yang keluar daripada mulut seseorang. Kanak-kanak yang mempunyai kelewatan pertuturan mungkin gagap atau mengalami masalah menyebut perkataan dengan betul.

Bahasa merujuk kepada maksud di sebalik bunyi dan gerak isyarat. Kanak-kanak dengan masalah bahasa mungkin menghadapi masalah untuk mengekspresikan diri mereka atau memahami orang lain.

Punca masalah pertuturan dan bahasa

Kelewatan dalam kemahiran bercakap, sama ada disebabkan masalah pertuturan atau bahasa boleh berlaku atas pelbagai sebab, termasuklah:

Masalah dengan lidah kanak-kanak atau lelangit, yang menjadikannya sukar untuk membentuk bunyi dan kata-kata

Hilang pendengaran. Kanak-kanak yang mempunyai banyak jangkitan telinga boleh mengalami masalah pendengaran.

Kecacatan pembelajaran

Gangguan perkembangan, seperti cerebral palsy atau
gangguan spektrum autisme

Sekiranya anda fikir anak anda mempunyai masalah dengan pertuturan atau bahasa, maklumkan doktor anda dengan segera. Anak anda perlu menjalani ujian pendengaran. Doktor juga mungkin mencadangkan agar anak anda dirujuk kepada pakar lain seperti ahli terapi pertuturan. Pakar ini akan mengkaji bagaimana anak anda mengekspresikan dirinya, termasuklah:

Apa yang difahaminya

Apa yang boleh dikatakannya

Cara lain dia cuba untuk menyampaikan fikirannya, seperti gerak isyarat atau mengangguk

Sekiranya anak anda mengalami kelewatan, dia mungkin memerlukan terapi pertuturan. Seorang ahli terapi boleh membantunya mengucapkan kata-kata dan bunyi, dan menguatkan otot-otot di wajah dan mulutnya. Anda juga boleh membantu anak anda dengan cara:

Bercakap dengannya sepanjang hari. Tunjukkan objek atau bunyi di rumah, di kedai runcit, di dalam kereta, atau di mana sahaja anda pergi. Tanya soalan-soalannya dan jawab jawapannya.

Baca buku kepada anak anda setiap hari.

Dapatkan rawatan untuk jangkitan telinga atau sebarang keadaan lain yang mungkin menjejaskan pendengarannya.


3 Sebab Kolesterol Naik Semasa Berpuasa

Sejumlah kajian menunjukkan bahawa di bulan Ramadan, umat Islam yang menjalankan ibadah puasa boleh mengawal kadar kolesterolnya dengan baik. Berpuasa boleh membantu menurunkan kolesterol dalam darah. Tetapi, beberapa orang mengadu kadar kolesterol naik semasa berpuasa.

Adakah kolesterol boleh naik di bulan puasa? Apa penyebabnya dan bagaimana cara mencegahnya? Bertenang. Baca selanjutnya.

Penyebab kadar kolesterol naik semasa berpuasa

Berpuasa di bulan Ramadan bukan bermakna anda bebas dari masalah kolesterol sama sekali. Tiga perkara di bawah ini diketahui boleh menyebabkan kadar kolesterol naik semasa berpuasa.

1. Tidak menjaga pola makan

Kesalahan terbesar orang yang berisiko tinggi kolesterol adalah tidak menjaga pola makan yang sihat sepanjang bulan puasa. Setelah menahan lapar dan dahaga sepanjang hari, ramai orang lalai ketika waktu sahur atau berbuka puasa tiba. Ada kefahaman yang keliru, iaitu kerana seharian tidak memakan makanan apapun yang boleh membuat kadar kolesterol naik, maka semasa berbuka, anda lebih bebas mengambil makanan dengan kadar kolesterol tinggi.

Padahal walaupun anda berpuasa seharian, anda tetap tak disyorkan untuk mengambil makanan dengan kadar kolesterol tinggi. Jadi anda perlu menjaga pola makan rendah kolesterol walaupun seharian tak makan apa-apa.

Menurut kajian oleh pakar dari University of Chicago Department of Radiation and Cellular Oncology, sebutir telur sahaja sudah boleh membuat kadar kolesterol anda melonjak tiba-tiba. Lebih-lebih lagi kalau anda berbuka puasa dengan hidangan berlemak dan bersantan yang sangat tinggi kolesterolnya.

2. Sindrom metabolik

Sindrom metabolik adalah sekumpulan keadaan perubatan yang boleh meningkatkan risiko penyakit jantung. Keadaan yang dimaksudkan adalah terlebih berat badan (terutama di bahagian pinggang dan perut), gula darah tinggi, tekanan darah tinggi, serta kadar trigliserida tinggi. Tiga keadaan ini boleh terjadi semasa berpuasa, terutamanya kalau perut yang kosong seharian tiba-tiba diisi dengan pelbagai jenis makanan tak sihat semasa buka puasa.

Sebagai contoh anda buka puasa dengan hidangan manis, diikuti dengan hidangan berlemak untuk makan malam. Anda berisiko mengalami sindrom metabolik. Sindrom ini mengakibatkan naiknya kadar kolesterol jahat (LDL) dalam darah.

3. Kekurangan taurin

Taurin merupakan jenis asid amino yang berfungsi mengawal kadar kolesterol jahat dalam darah dan liver (organ hati). Ketika puasa, anda mungkin kekurangan taurin. Taurin boleh didapati dari zat zink
(zinc)
dan vitamin A. Sumber makanan yang tinggi taurin adalah sayur-sayuran seperti bayam, brokoli, dan cendawan.

Disebabkan sepanjang pagi hingga petang anda tidak mendapatkan zink dan vitamin A, badan mengalami kekurangan taurina dan kadar kolesterol sukar dikawal.

Mencegah kadar kolesterol tinggi semasa berpuasa

Anda memerlukan strategi yang tepat untuk mencegah kolesterol naik semasa berpuasa. Berikut adalah senarai hal-hal yang harus anda perhatikan kalau tak mahu kadar kolesterol melonjak.

Sahur dan buka puasa dengan pola makan rendah kolesterol dan rendah gula.

Minum ubat penurun kolesterol (contohnya statin) di malam hari.

Banyakkan pengambilan makanan yang boleh membantu mengawal paras kolesterol ketika sahur dan buka puasa, contohnya
oatmeal
dan ikan salmon.

Kekalkan rutin bersenam ketika puasa.

Menjaga hidangan makan masa sahur dan buka puasa.

Bila anda terlebih berat badan atau obesiti, cuba mengawal berat badan ketika puasa.


Anak Asyik Nak Mengunyah Saja Padahal Baru Lepas Makan? Ini Sebabnya, Mak Ayah!

“Mama, nak makan”, pinta si manja. Eh…tak sampai 15 minit makan tadi dah lapar balik? Pernah berdepan situasi anak sering lapar? Adakah keinginan untuk makan itu berbahaya?

Kanak-kanak (dan juga individu dewasa)
sering mengambil makanan walaupun bukan pada ketika lapar
.

Selalunya anak akan mempunyai keinginan untuk makan sebagai tindak balas terhadap emosi dan perasaan mereka.

Jika si manja
sentiasa kelihatan lapar,
 mungkin mereka bukanlah benar-benar lapar secara fizikal. Diharapkan penjelasan berikut dapat membantu anda memahami keadaan si manja.

Mengapa anak sering lapar?

Sekiranya anak sudah makan 3 hidangan makanan seimbang bersama hidangan snek sehari tetapi masih mengadu lapar, mungkin ada faktor lain yang menjadi punca keinginan untuk makan itu.

Perhatikan keadaan anak dan tanyakan soalan berikut kepada diri anda sendiri:

1. Adakah anak mempunyai keinginan untuk makan apabila berdepan dengan situasi berikut:

Kebosanan

Kemurungan

Tekanan

Kekecewaaan

Ketidakselesaan

Kesunyian

Keletihan

Kebencian

Kemarahan

Kebahagiaan

2. Adakah si manja makan pada waktu lain selain waktu hidangan makanan dan snek yang ditetapkan? Selalukah anak mengunyah makanan setiap masa?

3. Adakah anda kerap memberi ganjaran makanan kepada anak? Sebagai contoh, jika si manja mendapat A dapat ujian, maka anda akan belanja
aiskrim
 kepada mereka.

Situasi ini secara tidak langsung turut menyumbang kepada
masalah obesiti anak.

4. Adakah anda memberitahu semasa si kecil melakukan perkara yang betul? Kata sokongan yang diberikan boleh meningkatkan harga diri anak.

Ia juga menjadikan mereka lebih bermotivasi untuk membuat keputusan tepat berkaitan kesihatan dan berat badan.

5. Bagaimana cara anda berbual dengan anak? Adakah cenderung ke arah yang negatif dan kritikal?

Percayalah, jika ini berlaku, ia situasi yang sukar tidak kira bagi sesiapa juga untuk melakukan perubahan dalam keadaan seperti itu.

Sering lapar kerana bosan

Jika mengesyaki anak mempunyai keinginan untuk makan kerana rasa bosan, anda mungkin perlu mengubah kecenderungan itu dengan melakukan aktiviti lain sebagai gangguan (
distraction
).

Galakkan si manja untuk melakukan perkara lain selain daripada makan, seperti:

Berjalan di taman

Bermain basikal, badminton atau bola sepak

Melukis atau mewarna gambar

Melakukan aktiviti riadah seperti bermain kasut roda

Menari

Bermain dengan
binatang peliharaan

Sekiranya anda mahu memberikan snek, tawarkan snek sihat seperti sayuran mentah (lobak merak atau salad), buah-buahan, bertih jagung tanpa garam, atau sup sayuran.

Elakkan daripada memberikan snek seperti kerepek kentang atau gula-gula. Makanan sebegitu biasanya tidak mempunyai kalori yang mengenyangkan.

Tabiat pemakanan sihat

Berlainan pula keadaannya jika si manja sering lapar kerana rasa kelaparan yang sebenarnya. Pun begitu, terdapat 2 jenis rasa lapar yang utama: emosi dan fizikal.

Rasa lapar disebabkan emosi bermakna pemakanan yang dilakukan adalah berkaitan dengan emosi.

Makanan kelaparan fizikal melibatkan isyarat badan yang berasa lapar dan memerlukan tenaga dan nutrien.

Walau bagaimanapun, anda tidak perlu berasa takut atau bimbang untuk membiarkan si kecil berasa lapar sekali sekala, sama ada dari segi emosi atau fizikal.

Perubahan hormon
 dan proses
tumbesaran kanak-kanak
 juga boleh menjadi punca anak sering lapar dengan lebih kerap. Jadi penting untuk anak mendengar isyarat lapar daripada badan mereka.

Tetapi bagaimana untuk menentukan keinginan untuk makan anak itu kerana rasa lapar yang sebenar?

Jangan bimbang, gunakan skala kelaparan di bawah untuk mengetahui perbezaan antara kelaparan fizikal atau
makan kerana emosi.

Penggunaan skala kelaparan

Sebelum waktu hidangan makan, tentukan kadar kelaparan anak daripada skala 1 hingga 10:

1 bermakna benar-benar lapar

5 bermaksud berada di tengah antara lapar dan kenyang

10 membawa erti sudah terlebih kenyang

Ia mungkin memerlukan masa untuk menentukan bagaimana rasanya skala kelaparan 2 atau 7. Anda juga boleh bertanyakan si manja untuk menentukan tahap kelaparannya.

Secara asasnya, waktu ideal untuk makan apabila lapar ketika berada pada skala 2 atau 3. Pada saat ini, keinginan untuk makan anak dipengaruhi oleh keadaan lapar fizikal.

Pada saat kelaparan fizikal menyerang, ia akan menggalakkan si manja untuk makan makanan berkhasiat seperti buah-buahan, sayur-sayuran, bijirin, kekacang atau yogurt.

Minta anak berhenti makan apabila berada pada skala 7.

Elakkan daripada membiarkan rasa lapar itu jatuh sehingga skala 1. Jika tidak, wujud risiko untuk makan berlebihan.

Jika seorang itu mula makan pada skala melebihi 5, biasanya rasa sering lapar itu adalah dipengaruhi oleh emosi.

Makan kerana emosi bukanlah sesuatu yang tidak baik, cuma ia boleh menjadi satu kecenderungan untuk makan bagi mengatasi keadaan melibatkan emosi.

Elakkan tabiat makan mengikut emosi

Tidak salah untuk anak mengadu sering lapar jika keinginan untuk makan itu tidak dipengaruhi emosi.

Namun jika kehendak untuk mengunyah atau makan itu dirasakan keterlaluan sehingga berisiko menyebabkan masalah kesihatan seperti obesiti, dapatkan rundingan doktor untuk mengetahui cara terbaik mengatasinya.